Ritratto di Cortigiana (Caravaggio) - Wikipedia\nRitratto di cortigiana (Poltred ur gourtizanez) zo un eoullivadur war lien graet e 1597-1599 gant Caravaggio.\nDistrujet e voe an oberenn e 1945 e Berlin e-pad an Eil Brezel-Bed pa c'hoarvezas tan-gwall ar Flakturm Friedrichshain.\nFillide[kemmañ | kemmañ ar vammenn]\nPoltred ur gourtizanez eo, ar poltred nemetañ eus ur plac'h diwar zorn Caravaggio a lavarer a-wechoù, goude ma n'eo ket gwir: div vaouez da nebeutañ zo bet poltredet gantañ meur a wech.\nAnavezet eo ar plac'h: Fillide Melandroni, kourtizanez er palezioù ha gast war ar straedoù. Berzh a rae e Roma, ha kerc'het e veze d'ar festoù aozet gant tud uhel. Serc'h e oa bet da Garavaggio, a greder, ha marteze d'ar c'hardinal Del Monte. Hi eo a weler e meur a boltred graet gant Caravaggio e dibenn ar bloavezhioù 1590: evel Santez Katell en daolenn Santa Caterina d'Alessandria, Mari en daolenn Marta ha Mari (Marta e Maria Maddalena), Judit en daolenn Judit ha Holofern (Giuditta e Oloferne). Marteze e veze gwelet ivez en oberennoù kollet niverus al livour, met goude 1599 n'eus ket keloù anezhi ken.\nE daou ved e veve Caravaggio: tud uhel ha pinvidik, evel ar gardinaled, a zaremprede evit gonit e voued; met tud evel Fillide a zaremprede evit ar blijadur.\nE-touez mignoned Fillide e oa Anna Bianchini, ur gourtizanez all, kemeret da batrom Mari Madalen e Conversione della Maddalena, ha da batrom Marta en daolenn Marta ha Mari (Fillide e oa patrom Mari), ha da batrom ar Werc'hez Vari evel mamm Jezuz, en daolenn Riposo durante la fuga in Egitto. Keloù eus Tomassoni zo bet goude avat: e 1606 e voe lazhet gant Caravaggio hag en doa klasket spazhañ an houlier.\nE dastumad ar markiz Giustiniani e oa ar poltred, ha gwerzhet e voe, war un dro gant un toullad oberennoù all eus an arzour, en XIXvet kantved.\nAdtapet diwar « https://br.wikipedia.org/w/index.php?title=Ritratto_di_Cortigiana_(Caravaggio)&oldid=1846427 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/52 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/52\nguær en deiz-ze. Ar vugale pere a anaie mad ar potr, a glevas ar pez a dremene etre ar servicherez hag hen, hag a ziredas d’he gaout. Ar re-ma a voa teir demezel, unan anezo er memes oad gant Laouik, hag an diou all cossoc’h.\n— Sell ! Laouik Pelliven ! Petra zo, Laouik ? Hag hi o cregi en he zaouarn hag oc’h he zacha d’ar zal da gaout ho mam, an Itron Kerivaz. Laouik a voa eat lent bras, ha n’en doa ket ken nebeut a c’hoant da lavaret pe seurt dienez a voa en he di. Mes an itron vad ha carantezus a gomzas ker brao outhan, ma clevas gantha oll. An teir demezel a deue an daelou en ho daoulagad o clevet pebez paourentez ha pebez nec’hamant a voa e ti an intanvez keaz, eleac’h n’oa ket a vara na zoken eun tam coat da lacat en tan evit noz Nedelek.\nLaouik a voue great stad anezhan. Roet oue dezan bara, frouez, ha kement a blij d’ar vugale, evithan he unan hag evit cas d’he c’hoar vian. An hini eus an demezelled a voa eus he oad a fallas dizi mont gantha d’ar c’hardi evit he sicour da zibaba an tam coat a blische muia dezhan. Laouik a ginnigas neuze dizi he gaouet evit he bilcoz. An demezel ne felle ket dizi kemeret ar gaouet ; mes ar potr he lezas eno, rag ne felle ket dezan caout an tam coat evit netra. Neuze e zeas laouen d’ar gaer, ha ne fallas ket dezan ez aje eur mevel d’he zicour petra bennag ma e devoa an itron galvet unan eus he mitizien evit kementse.\nAn Itron Kerivaz e devoa sonch er bloavez-ze da rei pep a vontr d’he merc’hed evit ho delou mad. Pa voa eat ar potric en hent, an teir demezel en era glevas entrezo, hag a c’houlennas digant ho mam rei dezo en arc’hant talvoudegez ar montrchou, evit ma c’heljent rei bara da intanvez Pelliven ha d’he bugale.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/52&oldid=161620 »\nKemmoù diwezhañ degaset d'ar bajenn-mañ d'an 7 Mae 2020, da 16:52.


Pajenn:Berthou - En Bro Dreger a-dreuz parkou.djvu/29 - Wikimammenn\nPajenn:Berthou - En Bro Dreger a-dreuz parkou.djvu/29\nÂn hengoun lec’hel a lavar ez eo war an Enez C’hlaz e savas Sant Budok e leandi. Au Enez C’hlaz a zo loden dionz Morenez Briad. Sant Gwenole a reas eno e stndi. Me a meus hanvet an Enezenig-man « Karo enez » en eur barzoneg diouz ma levr, Lc Pay.s qui parlc. Sevel a re uz d’ar mor, dirag daoulagad va spered gant he mogerion ; tammon diouz ar re-man a zo c’hoaz en o sav. (Meur a hini a ra leuziadur etre an Enez C’hlaz hag Enez Lare (Lavret). 1’] pad an ixc kantved ar venec’h en em roas da Urz Sant Benead. E pad an xme kant- ved al leandi a ïeas da Urz Sant Fransez. En 1434 ar Gorden- nerien a zeas enni. Ar re-ma a oa dindan beii Arc’heskob Dol. Klevet a.111 eus laret e oa leandi an Enez C’halaz stag ouz Abati « Beauport » e Keriti. (Enr c’hoar d’am zad a oe merourez en Abati Beanport). Dismautrou kaer a zo c’lioaz en o sav el lec’h kaer-man.\nSetu amaii daou grenn-lavar ha<>- a ziskouez 11'ez eo ket dal- c’het c'houez vad ar Santellez gant menec’h an Enez-C’hlaz ha re en Abati, evel ma oe gant ar Sent o doa savet, gwechall goz, an tier-man en enor da Zoue.\n1) Manac'li ru an Encz-C'hlaz '!a cla lofjotlcn lia <la raz.\n2) An hini 'zo inanach cn Abati En deus cur wrcg cn Kcriti.\nAn Enez C'hlaz a zo en aber ster Lezardreo, tost da Enez Mode, en eul lec’hiadur euz ar c’haera. Ar fiez a gresk eno founnus e-mesk an dismantrou. Keuzius ez eo evidomp ïfeo ket kroget adsavidigez Breiz hanter-kant vloaz kentoc’h. Kaera eost hon bije dastumet ’. Nag a zanevellour, nag a ganer a zo aet d’ar vered tregont vloaz zo! Den ebet ken na lavaro d’imp ar fhomzou a gempenne o envor. E gwirionez an Drouized- kenient a skiaut d’eze-o devoa digarez da zifenn an diskamant dre skritur; gant iinpli ar skritur, an envor a ya da goll; ifim plient nemet ar reolen. dre gomz, gwellaet gantê: da skouer an Triadennou. An dud a lierie o deus poan o kredi ez eo barrek envor an den da vernia kement a zanevel, kement a varzoneg, kement a ouiziegez. Konlskoude nag a hini ac’lianomp o deus anavezet Marc’liarit Fulup. Gwelet awalc’11 ez eo bet e Kendal- c’hiou Kevredigez broadel Breiz. Nan, 11’ez eo ket possubl dina- c'ha he deus bevet. Ar c’houn diouz ar goziadez a labouraz garit Fanch an Uzel a bado pell. Meur a hini e touez an (lud o deus hevelep oad ha me, o deus anavezet kals a gonterien diouiziek hag a devoa, evel Marc’harit, enn envor vurzudus ha dihesk.\nPipi Riou hag a oa gwiader, e Pleuvian, a oa nnan dioutê. E pad beilhadegon hir ar goan holi amezeien Prad an Eostik a vije du-man, et Poulpont, lec’11 ma 'zon goiiet, en dro d’ah tan, o chilaou Pipi. Pa 'm boa tapet va daouzek bloaz e oan kaset da gloewli Land reger d'ober va studi. N’ouzoun ket pegonls eo marvet Pipi Riou.\nAdtapet diwar « https://br.wikisource.org/w/index.php?title=Pajenn:Berthou_-_En_Bro_Dreger_a-dreuz_parkou.djvu/29&oldid=153877 »\nKemmoù diwezhañ degaset d'ar bajenn-mañ d'an 28 Gou 2019, da 21:35.


Wikipedia:Margodenn - Wikipedia\nDegemeret eo bet ar bajenn-mañ evel unan eus politikerezhioù ofisiel ar Wikipedia brezhonek. Asantet eo en un doare ledan gant kenlabourerien ar raktres, hag ez eo ur reolenn a rankfe bezañ heuliet gant holl implijerien ar raktres. Trugarez deoc'h eta da chom hep embann ar bajenn-mañ hep bezañ gwiriekaet en a-raok e touj ho kemmoù d'ur c'henemglev ledan. Ma n'oc'h ket sur, lakait ho soñjoù kentoc'h war ar bajenn gaozeal da gentañ.\n1 E berr gomzoù\n3.1 Abegoù evit stankañ lieskontoù\n3.2 Implijoù difennet evit lieskontoù\n3.2.1 Votadegoù hag argerzhadurioù kenasant all\n3.2.2 Klask labourat dre guzh\n3.2.3 Kontoù fur ha kontoù reuz\n3.2.4 Klask mont e-bioù da stankadennoù\n3.2.5 Lieskontoù merañ\n3.3 Implijoù dereat evit lieskontoù\n3.3.1 Isrannañ al labour ha surentez\n3.3.2 Bevennañ ha sioulaat tabutoù\n3.3.4 Kontoù doppelganger'\n3.4 Margodenniñ evit brudañ tabutoù ha klask skoazell\n3.5 Penaos anavezout ha dont a-benn d'ur vargodenn\n3.6 Lakaat war-wel kontoù-margodenniñ\n3.7 Gwelet ivez\nE berr gomzoù[kemmañ ar vammenn]\nDifennet eo d'an den implijout meur a gont evit reiñ da grediñ ez eus meur a implijer o skrivañ, gant ar soñj reiñ muioc'h a bouez d'un tem bennak a dabuter diwar e benn, da votiñ a-du pe a-enep tra pe dra, pe da vont e-biou d'ur gont bet stanket. Difennet eo goulenn ouzh tud anavezet gant an-unan krouiñ kontoù a-ratozh-kaer evit sevel a-du gant an-unan pe evit levezoniñ dibaboù stroll ivez.\nDigoradur[kemmañ ar vammenn]\n"Margodennoù" a reer eus anvioù an iskontoù disheñvel gant bep a anv disheñvel a ra ur Wikipediour/ez ganto. Erbedet eo d'an implijerien chom hep margodenniñ, da lâret chom hep krouiñ meur a gont, kuit da vezañ anavezet, nemet evit abegoù arbennik a c'haller displegañ a vefe.\nGoulenn a reer ouzh an holl implijerion/ezed chom hep krouiñ meur a gont evit ma vefe reizh disoc'h an dilennadegoù ha votadegoù all hag ivez evit gallout lakaat e pleustr stankadennoù evit gwareziñ ar raktres pa sav reuz.\nN'eo ket difennet krouiñ meur a gont met difennet groñs eo o implijout evit margodenniñ, da lâret eo ez-strizh evit hañvalout bezañ meur a den a-benn pouezañ war an divizoù kemeret war ar Wikipedia en un doare direizh.\nPa vez krouet meur a gont gant ar memes implijer/ez e c'houlenner oute sevel liammoù etre ar c'hontoù-se en ur lakaat sklaer piv eo an implijer/ez kiriek dezhe.\nDiorroadur[kemmañ ar vammenn]\nAbegoù evit stankañ lieskontoù[kemmañ ar vammenn]\nDre ret e vo stanket diouzhtu gant ur merour hep tamm rakkemenn ebet al lieskontoù (meur a gont dindan kiriegezh an hevelep implijer/ez) seul wezh ma vo implijet ar c'hontoù-se evit margodenniñ. Stanket e vo an holl iskontoù ha stanket e c'hello bezañ ar gont pennañ ma vez ret ivez.\nMar kav d'un implijer/ez bennak ez eus bet implijet lieskontoù evit margodenniñ e ranko displegañ e abegoù dre mont e darempred gant unan eus ar verourion war-eeun pe dre leuskel ur c'hemenn war ar bajenn-mañ: Goulenn ouzh ar verourion.\nA-wezhioù n'eo ket sklaer piv a zo a-drek d'ar gont-mañ'r-gont ha ma sav ur gudenn diwar implij didereat lieskontoù e c'hello ar verourion goulenn goût petra eo ar chomlec'h IP implijet gante reked gwiriekaat identelezh un implijer/ez (Notenn: betek-henn n'eus implijer/ez ebet war ar Wikipedia e brezhoneg ganti/añ ar galloud-se, abalamour da se eo ret mont da c'houlenn war al lec'hienn-mañ war ar Wikipedia e saozneg).\nImplijoù difennet evit lieskontoù[kemmañ ar vammenn]\nDaoust ha ma vez erbedet ouzh an implijerion/ezed chom hep krouiñ meur a gont (lieskontoù) n'eo ket difennet en ober. Difennet eo implijout lieskontoù evit kas da benn oberoù hag a savfe a-enep da reolennoù ha pennaennoù mont-en-dro diazez ar Wikipedia avat.\nVotadegoù hag argerzhadurioù kenasant all[kemmañ ar vammenn]\nEvit tizhout kenemglevioù hag ivez evit votiñ en dilennadegoù pe er mouezhiadegoù all hag en holl ergerzhadurioù ma vez klasket goût savpoent pe ali an implijerion/ezed e ranker doujañ war ar Wikipedia d'ar bennaenn diazez "un den = ur vot". Difennet-groñs eo neuze implijout lieskontoù evit lakaat seurt argerzhadurioù da vont war un tu bennaket en un doare direizh.\nOuzhpenn bezañ difennet implijout lieskontoù evit mouezhiañ meur a wezh eo difennet ivez o implijout evit ma hañvalfe e savfe muioc'h a dud a-enep pe a-du gant ur savpoent pe un ali resis.\nKlask labourat dre guzh[kemmañ ar vammenn]\nArabat implijout lieskontoù evit klask kuzhat ouzh ar gumuniezh peseurt labour a vez kaset da benn gant peseurt implijer/ez. Ar gwir o deus an impliejrion/ezed all da gompren peseurt labour a vez graet gant an implijerion/ezed all ha rankout a ra pep hini bezañ kiriek evit al labour kaset da benn gantañ/i, da skouer ar pennadoù boulc'het gantañ/i, ar pennadoù bet kemmet gantañ/i hag an evezhiadennoù bet graet gantañ/i war ar pajennoù kaozeal.\nKontoù fur ha kontoù reuz[kemmañ ar vammenn]\nDifennet-groñs eo krouiñ lieskontoù a-ratozh-kaer evit plantañ reuz (kont reuz) dindan un anv all disheñvel diouzh hini ar gont pennañ implijet evit kas da benn all labour a-feson a-hend-all war ar raktres (kont fur). Difennet-groñs eo ivez d'ar verourion sevel seurt kontoù evit galloud kemer perzh en un tabut keit ha ma klaskont merañ an tabut-se en ur hañvalout chom neptu.\nKlask mont e-bioù da stankadennoù[kemmañ ar vammenn]\nLakaet e vez da dalvezout ar politkerezhioù ofisiel dre implijer/ez ha n'eo ket dre gont. Stanket e c'hello bezañ ar gont pennañ ma implijer lieskontoù a-benn klask mont e-bioù d'ur stankadenn bet lakaet war an implijer/ez-se evit abeg pe abeg.\nLieskontoù merañ[kemmañ ar vammenn]\nDifennet eo d'ur merour bennak krouiñ lieskontoù gante gwirioù merañ. Bez e c'hellont krouiñ lieskontoù evit ober an diforc'h etre o labour evel merourion hag o labourioù all war ar raktres evel implijerion voutin met n'hall bezañ o galloudoù merañ stag ouzh unan eus o c'hontoù war un dro nemetken. Pa vez krouet lieskontoù gant merourion e vez erbedet oute, muioc'h c'hoazh evit ouzh ar re all, disklêriañ e vez implijet ar c'hontoù-se gant ar memes den ha sevel liammoù sklaer kenetreze.\nImplijoù dereat evit lieskontoù[kemmañ ar vammenn]\nDaoust ha ma vez erbedet ouzh an holl chom hep krouiñ lieskontoù dre vras, bez' e c'heller krouiñ hag implijout lieskontoù evit kas da benn palioù dereat.\nIsrannañ al labour ha surentez[kemmañ ar vammenn]\nBez' e c'hell un implijer/ez kaout c'hoant isrannañ al labour kaset da benn gantañ/i war ar Wikipedia dre grouiñ lieskontoù evit meur a abeg :\nevit kas da benn labour war un dachenn resis ma vez labouret kalz warni en ur implijout ur gont disheñvel evit al labourioù war tachennoù liesseurt all;\npa vez laeret o zoupin gante;\nevit kas da benn labour war un dachenn m'emañ brudet an implijer/ez-se evel un arbennigour warni evit gallout ober an diforc'h gant labourioù all kaset da benn gantañ/i war tachennoù all n'emañ ket ur mailh warne evit ma ne savfe ket divrud war e benn pe war he fenn e-keñver o labour arbennigour/ez;\nevit chom neptu pa vezer o labourat war temoù tabutus evit ma ne gredo ket d'an dud all int temoù a denn outañ/i ez-personel\nBevennañ ha sioulaat tabutoù[kemmañ ar vammenn]\nA-wezhioù e vez krouet hag implijet lieskontoù evit mont e-bioù da dabutoù war un dachenn bennak hag a c'hellfe sevel diwar o identelezh pe evit chom hep bezañ taget koulz war ar Wikipedia pe er-maez eus ar raktres. Bez' e c'hell un implijer/ez enrollet ober ar memes tra dre dilugañ ha neuze labourat war un dachenn resis evel un implijer/ez dianav evit labourioù berrbad. Arabat avat implijout seurt doareoù evit hañvalout bezañ un implijer7ez disheñvel evit margodenniñ.\nRobotoù[kemmañ ar vammenn]\nErbedet e vez ouzh implijerion/ezed bet krouet robotoù gante sevel kontoù a-ratozh-kaer evit pep robot disheñvel diouzh o c'hontoù-implijer/ez personel evit gallout heuliañ gwelloc'h ha reizhañ an oberoù kaset da benn gant ar robotoù o-unan.\nKontoù doppelganger'[kemmañ ar vammenn]\nAotreet eo krouiñ meur a gont gante anvioù-implijer/ez heñvel ouzh hini un implijere/ez evit herzel ouzh implijerion/ezed all d'o c'hrouiñ ha d'o implijout. Kontoù doppelganger a vez graet eus ar c'hontoù-se ha ret eo dezhe chom dizimplij ha bezañ lakaet warne ur c'hemenn sklaer a zisklêr o fal ha gant ul liamm a gas davet ar bajenn bersonel pennañ.\nMargodenniñ evit brudañ tabutoù ha klask skoazell[kemmañ ar vammenn]\nDidereat eo brudañ tabutoù war ar stern war ar Wikipedia dre glask lakaat tud all da dont d'enrollañ a-ratozh-kaer evit pouezañ war an tabutoù-se hag evit o lakaat da vont war un tu pe un tu all. Didereat eo ivez goulenn ouzh mignoned/ezed, kerent hag all krouiñ kontoù evit sevel a-du gant un implijer/ez bennak war un tem resis, da skouer un tabut pe ur votadeg. Rankout a ra seurt kontoù-brudañ bezañ stanket raktal ha hep rakkemenn en ur gemenn abeg ar stankadennoù memes tra.\nPenaos anavezout ha dont a-benn d'ur vargodenn[kemmañ ar vammenn]\nDiaezet a-walc'h e c'hell bezañ dont a-benn da brouiñ ec'h implij un implijer/ez bennak meur a gont evit margodenniñ. Peurliesañ avat e c'hell bezañ souezhus gwelet un implijer/ez nevez-krouet gantañ/i ur gont nevez flimm-flamm kemer perzh e votadegoù, kaozeadennoù, tabutoù hag all en un doare aezet-tre hag o tiskwel anavezout mat mont-en-dro ar Wikipedia dre vras, da skouer o c'houlenn ma vefe didiverket rummadoù ha pennadoù zo.\nA-wezhioù e teu da vezañ sklaer ez eus meur a den o labourat war an hevelep tu atav en ur sevel goulennoù hag oc'h ober evezhiadennoù heñvel-poch hag o sevel a-du pe a-enep d'an hevelep tabutoù bewech.\nN'eo ket seurt heñvelderioù trawalc'h avat evit talvezout da brouennoù evit disklêriañ da vat ez eus un implijer/ez bennak oc'h implijout lieskontoù evit margodenniñ.\nOuzhpenn-se, ma vez boulc'het ha kemmet meur a bennad war un dachenn ledan (100 degasadenn pep hini d'an nebeutañ) e talvezfe kentoc'h evit diskwel n'eo ket lieskontoù dindan kiriegezh un implijer/ez nemetken met meur a impljer/ez gant bep o c'hont.\nBez' e c'heller goulenn ma vo gwiriekaat identelezh IP meur a implijer/ez evit goût hag-eñ emañ an hevelep implijer/ez oc'h implijout meur a gont disheñvel. N'eus nemet un nebeud tud bet aotreet da wiriekaat chomlec'hioù implijerion/ezed enrollet evit gwareziñ gwirioù prevezded an holl implijerion/ezed. N'eus betek-henn hini ebet bet aotreet d'en ober war ar Wikiedpia e brezhoneg. Evit goulenn ma vo gwiriekaet identelezh meur a implijer/ez a-benn klask goût hag-eñ int ar memes den pe get e ranker lakaat ur reked war ar bajenn-mañ war ar Wikiepdia e saozneg : Rekedoù gwiriekaat identelezh IP un implijer/ez. Ret eo diwall memes tra, rak bez' e c'hell un implijer/ez kaout meur a IP disheñvel, lakaomp ma labour dindan un anv er gêr ha dindan un anv all en ur siberkafe pe war he/e labour.\nM'eo bet tamallaet deoc'h dre fazi bezañ ur vargodenn, arabat mont e fulor pe mont kuit diouzhtu. Kit e darempred gant an implijer/ez pe ar merour bet lakaet ar c'hemenn war ho pajenn bersonel ha displegit dezhe an abegoù. Sur-mat e vo kavet un diskoulm buan-ha-buan.\nLakaat war-wel kontoù-margodenniñ[kemmañ ar vammenn]\nBez' e c'heller lakaat ar patrom-mañ war pajenn bersonel un implijer/ez hag a c'hellfe bezañ ur vargodenn anezha/i:\nGwelet ivez[kemmañ ar vammenn]\nAdtapet diwar « https://br.wikipedia.org/w/index.php?title=Wikipedia:Margodenn&oldid=1757273 »\nKemmoù diwezhañ degaset d'ar bajenn-mañ d'an 30 Gou 2017, da 10:39.


Dervezh etrevroadel a-enep d'ar feulster er c'houbladoù eo hiziv... Ur vanifestadeg a zo bet e Pariz disadorn evit lâr "Nann!" d'ar feulster a-enep d'ar merc'hed © Maxppp - Delphine Goldsztejn\nDiffusion du lundi 25 novembre 2019 Durée : 5min\nHiziv eo bet roet disoc'hoù Grenelle ar feulster er c'houbladoù. Kroget eo ivez koulzad goañv pretioù ar galon. Ha nac'het eo bet da z/Divyezh staliañ un hentenn divyezhek ouzhpenn e Naoned.\nGrenelle ar feulster er c'houbladoù\nKinniget en deus Edouard Philippe disoc'hoù an emvodoù-labour bet dalc'het war an tem-mañ abaoe miz Gwengolo. Hervezañ e vez roet trawalc'h a arc'hant dija gant ar stad d'ar c'hevredigezhioù evit gwirioù ar merc'hed. 137 maouez a zo bet lazhet abaoe penn-kentañ ar bloaz... 121 e 2018.\nKoulzad goañv pretioù ar galon\nMiliadoù a dud a youl 'vat zo war ar stern abaoe ur pennad evit ma vefe pep tra e ratre... Evel e preti ar Galoun Gwengamp, darempredet gant tro 400 familh skoazellet...\nDiaesterioù Divyezh evit en em ziorren e Naoned\nUr raktres digeriñ un hentenn, ouzhpenn an div zo dija, zo o paouezh bezañ nac'het gant rektordi an Akademiezh... Padal e oa a-du ar c'huzul ti kêr evit o skoazellañ. Kontroll bev spered al lezenn Peillon, a zav a du evit kas war 'raok ar yezhoù rannvro er skolioù...


Accueil / À la Une / Cedric Herrou harzet evit ar 7vet gwech…\nMaxime TOUZE 14 septembre 2017\n… ha dieubet goude an dalc’h dindan evezh. Seizh gwech dibaoe ur bloaz hepken. Chomet eo ouzhpenn 30 eurvezh memestra. Al labourer-douar ha stourmer e traoñienn ar Roya zo bet tamallet dezhañ da vezañ taget ha dalc’het un den a laka ar repuidi da dremen. Na souezhus an istor.\nAn den en deus douget klemm outañ zo un Etiopiad, oadet a 26 vloaz. E miz Gouere e oa bet degaset d’an archerdi gant Cedric Herrou ha pevar repuad. Merzet e oa bet gant tud kevredigezh Roya citoyenne e veze gwelet ingal ar repuad-se gant ar bagadoù repuidi a glaske tremen an harzoù. Komprenet o doa e lakae an dud da baeañ evit sikour anezho da dremen, da lavaret eo e veze aozet un trafik gantañ. Pellgomzet e oa bet d’an archerien evit herzel anezhañ. Met an archerien n’o doa graet tra ebet. Neuze e oa bet divizet ganto kas anezhañ d’an archerdi. D’an 31 a viz Gouere e oa bet kondaonet a eizh miz toull-bac’h.\nMet dibaoe en deus douget klemm ouzh Cedric Herrou evit an nebeud eurvezhioù e oa bet dalc’het gantañ ha tud all evit bezañ kaset d’an archerdi. Hervezañ e vije bet jahinet, gwallgaset ha gourdrouzet a vezañ drouklazhet. Dimeurzh e oa bet aozet un emgav etre Cedric Herrou hag eñ. Ha war a seblant ne oa ket gwall sklaer ar pezh a lavare an Etiopiad hervez breutaer Cedric Herrou. Anat eo e vez harellet Cedric Herrou. Dav eo gortoz petra a vo diviz ar prokulor, hemañ hepken a c’hall dibab ma vo kendalc’het an enklask pe disklêriet goullo an afer. Ma vez divizet kement-mañ e vo douget klemm gant breutaer Cedric Herrou evit ar gwallvrudañ.\nEmbannet o doa Kevre gwirioù Mab-den ha Roya citoyenne e-barzh ur gemennadenn o nec’hamant o welet peseurt toull-trap gros zo bet ijinet evit lakaat ar bec’h war Cedric Herrou. «Penaos e c’hallfe ar prokulerezh krediñ an hini zo bet lakaet en toull-bac’h abalamour da Cedric Herrou ? Pe ez eo un doare veñjañs pe gwashoc’h c’hoazh e vije bet broudet gant tud ’zo d’ober kement-mañ.»\nPartager la publication "Cedric Herrou harzet evit ar 7vet gwech…"\nCedric citoyenne Ethiopie france Herrou italie Nice réfugiés Roya\t2017-09-14


Pajenn:Perrot - Bue ar Zent.djvu/244 - Wikimammenn\nPajenn:Perrot - Bue ar Zent.djvu/244\noant ar seiz stereden en devoa gwelet en e hunvre hag e kasas aneze d’ar Chartreuz, elec’h ma savjont (1086) ar manati kaer a zo c’hoaz en e zav.\nBrasan plijadur an eskob santel oa mont di, beb an amzer, da dremen eun nebeut deveziou. En em stagan rê kement ouz ar manati-ze ma renke a-wechou sant Bruno lavaret d’ezan : « Et da gaout ho tenved ; ezom o deus ac’hanoc’h ; roët d’eze ar pez o deus gwir da gaout diganac’h. »\nHag an eskob mat a zente ouz Bruno, evel ouz e vestr, ha p’en deveze tremenet eur pennad-all etouez e bobl, e teue d’en em grenvât adarre er beden hag er sioulder.\nEn e balez, Hug a rene eur vue ken striz hag an hini a rene er Chartreuz. Prezek a rê alïes, ha ne glaske ken en e gomzou nemet silvidigez an eneou. Pa ziskenne eus ar gador-zarmon, ec’h ee war eûn d’ar gador-govez, hag eno e ouele kement o klevet ar pec’hejou a veze anzavet outan, ma veze glebiet e zilhad gant e zaerou, ar pez a denerae ar bec’herien kaledetan.\nKement e kastize e zaoulagad, ma c’heller lavaret e oe eskob en Grenobl epad daou vla ha hanter-kant, hag a-vec’h mac’h anaveze eur wreg en e eskopti, diouz he gwelet : « Anez kastizan an daoulagad, emezan, n’ouzon ket penôs e c’heller padout da gaout eur spered glan, rak dreze, evel a lavar Jeremias, eo e ra ar maro e hent evit mont betek ar galon. »\nAn dud ezommek oa e vugale, ha rei a rê d’eze treo hag an ije ezom e-unan. En eur blavez kernez, e werzas e walen hag e galur aour evit gallout ober muioc’h a aluzen da beorien Grenobl.\nUnan eus an oberou a drugare en em blije ar muian oc’h ober, oa lakat ar peuc’h etre an enebourien. Ne zelle nag ouz renk, nag ouz danve, nag ouz anaoudegez : ne zelle nemet ouz al lealded. Biskoaz ne zigemeras netra digant hini ebet eus ar re e glaske da varn o aferiou, rak ar goprou, emezan, a zall daoulagad ar barner.\nGant ober d’ar gristenien tostât alïes ouz sakramant ar binijen hag ouz sakramant an ôter, e lakas ar relijion da vleunian en e eskopti.\nEr bla 1123, sant Bernard a deuas da C’hrenobl hag a welas sant Hug ; adalek neuze e oent daou vignon eus ar re vrasan.\nHug eo a lakas sevel, dre skrid, ar gourc’hemennou en devoa roët Bruno, dre gomz, d’e venec’h, hag en doa-re-ze, e pourveas amzer da zont ar manati en devoa sikou-\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/244&oldid=140495 »


André Kolingba (12 a viz Eost 1936 - 7 a viz C'hwevrer 2010) a oa ur soudard hag ur politikour eus ar Republik Kreizafrikan, bet prezidant ar vro.\nStummet e voe e Brazzaville hag e Bro-C'hall a-raok bezañ kannadour ha ministr e fin ar bloavezhioù 1970. E miz Gwengolo 1981 e tistroadas David Dacko hag en doa lakaet anezhañ e penn an arme un nebeud mizioù a-raok. Lakaat a reas un diktatouriezh soudardel e plas ha n'eo nemet goude manifestadegoù er vro e 1991 ma'z asantas d'al liesstrolladegezh. Un dilennadeg a voe aozet e 1993 ha Kolingba a'n em gavas er pevare plas. Asantiñ a reas d'an disoc'h ha leuskel ar garg a brezidant da Ange-Félix Patassé.\nKlask a reas adkemer ar galloud dre un taol-nerzh e 2001. Kazeg a reas ha ret e voe dezhañ mont da gavout repu da Ouganda. Distreiñ a reas d'e vro e 2003 pa voe distroadet Patassé gant François Bozizé. Marvet eo gant ur c'hrign-bev e 2010 e Pariz.\nAdtapet diwar « https://br.wikipedia.org/w/index.php?title=André_Kolingba&oldid=1843369 »


C’hwevrer | 2017 | Soubenn ar geek\nDielloù evit C'hwevrer, 2017\nPosted in Levrioù bannoù-treset with tags familh, hañv, krennarded, mignoniezh, psikologiezh, vakañsoù on C'hwevrer 17, 2017 by geekezig\nAbaoe pell e welan This One Summer hag e fell din e lenn, aliet eo bet gant ur bern tud ouzhpenn.\nRose a ya betek an ti a vez feurmet gant he zud bep bloaz evitan hañv. Du-hont e c’hoari gant Windy, he amezegez a zo un tammig yaouankoc’h. Stignet eo an traoù etre mamm ha tad Rose. An div rak-krennardez a feurm filmoù, a ya da neuial, a bren madigoù hag a glask heuliañ istorioù ar re yaouank a labour er stal…\nUr poltred fromus a ginnig an div genitervez el levr bannoù-treset-mañ. Un istor familh, gant an darvoudoù start, mignoniezh, ar vakañsoù ha dreist-holl ar guriusted a c’hall krennarded “vihan” kaout evit ar re “vras”, dieub hag o vevañ traoù all… Brav eo an tresadennoù hag an dibab livioù (un doare bikromiezh a vez kavet ingal e Amerika an Norzh war a seblant). Un istor gant tudennoù gwirheñvel, ul levr leun a gizidigezh a alian deoc’h ivez bremañ. Istor gant Mariko Tamaki, tresadennoù gant Jillian Tamaki. Embannet gant First second, d’ar 6 a viz Mae 2014.


Sul ar Bleuniou hag ar Basion (B) - Le Diocèse de Quimper et Léon\nAccueil - Foi et culture bretonne – FEIZ - Aviel an deiz – Évangile du jour en breton - Sul ar Bleuniou hag ar Basion (B)\nMk 11, 1-10 (B)\n1 Pa oe erruet Jezuz hag e ziskibien tost deuz Jeruzalem, e-kichenn Betfaje ha Betani, dirag Menez an Olived, e oe kaset gantañ daou euz e ziskibien, en eur lavared dezo :\n2— « It d’ar vourhadenn a zo dirazoh. Kerkent hag eet e-barz e kavot eun azenig ouz ar stag, ha n’eus bet c’hoaz dén azezet warnañ. Distagit ha digasit anezañ ganeoh.\n3 « Ma houlenn unan bennag ouzoh : « Petra emaoh oh ober aze ? », respontit : « An Aotrou e-neus ezomm anezañ ». Ha dioustu e vo lezet da zond ganeoh ».\n4 Mond a reont eta, hag e kavont eun azenig ouz ar stag e-kichenn eun nor, er-mêz, war ar ru, hag e tistagont anezañ. 5 Tud a oa eno, hag a houlennas outo :\n— « Da ober petra emaoh o tistaga an azenig-se ? »\n6 Int-i da respont evel m’e-noa lavaret Jezuz, hag e lezer anezo da ober. Digas a reont an azenig da Jezuz, ha taoler o mantilli war e gein hag eh azezas Jezuz warnañ.\n8 Leda a reas e-leiz a dud neuze o mantilli war an hent, ha lod all bodou bet trohet ganto er parkeier. 9 Koulz ar re a gerze e penn a-raog hag ar re a zeue warlerh, e youhent a-bouez-penn :\n10 « Benniget ar Rouantèlèz a zo o tond, hini David on Tad.\n« Hozanna el lehiou uhel ! »\nPasion or Zalver Jezuz-Krist, hervez Sant Mark\nMk 14, 1 – 15, 47 (B)\n(lennadenn verreet : 15,1-39)\n1 Bez’ e oa ar Pask, ha gouel ar Bara Dihoell da veza a-benn daou zevez ; hag e oa ar Veleien-Vraz hag ar Skribed o klask dre beseurt tro-gamm tapoud krog e Jezuz, evid kas anezañ d’ar maro, 2 hag e lavarent kenetrezo :\n— « Arabad e vefe e-pad ar gouel, gand aon na zavfe trouz e-touez ar bobl ».\n(Jezuz e Betani)\n3 Bez’ e oa Jezuz e Betani, e ti Simon al Lor. E-pad ma oa ouz taol, e teuas eur vaouez, ganti eur podad louzou c’hwez-vad gwirion ha talvouduz meurbéd. Torret ar pod ganti, e skuillas al louzou c’hwez-vad war benn Jezuz. 4 Feuket e oa meur a hini, hag e lavarent kenetrezo :\n— « Perag koll evel-se al louzou c’hwez-vad-se ? 5 Gellet e vije bet gwerza anezañ ouspenn tri hant diner, ha rei ar priz d’an dud paour ».\nHa droug a oa enno a-eneb dezi. 6 Lavared a reas Jezuz :\n— « Lezit anezi. Perag ober poan-spered dezi ? Eun oberenn gaer he-deus greet em-heñver. 7 Rag dalhmad ho-peus tud paour en ho-touez, ha pa garit e hellit ober vad dezo. Me a-vad n’ho-pezo ket ahanon atao. 8 Ar péz e oa gouest da ober, he-deus greet ar vaouez-mañ. Balzamet he-deus va horv en-araog, a-benn ma vo sebeliet. 9 E gwirionez, e lavaran deoh, e kement leh ma vo prezeget an Aviel dre ar béd a-béz, e vo greet ano ive, en eñvor dezi, euz ar péz he-deus greet.\n(Taol treid Judaz)\n10 Mond a reas neuze Judaz Iskariot, unan euz an daouzeg abostol, da gaoud ar Veleien-Vraz, da ginnig dezo lakaad Jezuz etre o daouarn. 11 O kleved ar helou-ze, e oent laouen-kenañ, hag e lavarjont dezañ e-nefe arhant. Hag e klaske Judaz an tu da lakaad Jezuz etre o daouarn.\n(Pourchasou ar pask)\n12 Da zeiz kenta gouel ar Bara-Dihoell, ma veze lazet an Oan-Pask, e houlennas an diskibien outañ :\n— « Peleh ez-peus c’hoant ez afem da bourchas kement a zo réd evid ma vo debret ar Pask ganit ? »\n13 Kas a reas neuze daou euz e ziskibien, hag e lavaras dezo :\n— « It beteg kêr ; en em gaoud a reot gand eun dén o tougen war e benn eur podad dour : 14 it d’e heul, hag e-barz an ti ma ’z aio ennañ, lavarit d’ar perhenn : « Lavared a ra ar Mestr kement-mañ evidout : E peleh ema ar zal ma hellin debri enni ar Pask gand va diskibien ? »\n15 « Diskouez a raio deoh eur zal, war an neh, frank ha kempennet. Lakit aze evidom kement a zo réd ».\n16 Mond a reas an diskibien kuit, hag ez eont e kêr. Kavoud a rejont pep tra evel ma oa bet lavaret dezo ; neuze e oe pourchaset ganto ar Pask.\n(Ar goan ziweza)\n17 Deuet an abardaez-noz, e teuas di Jezuz gand an Daouzeg. 18 E-pad ma oant ouz taol o tebri, e lavaras Jezuz :\n— « E gwirionez, e lavaran deoh, unan ahanoh am gwerzo, hag ema o tebri ganin ».\n19 Dond a rejont da veza trist, hag an eil goude egile e houlennjont outañ :\n— « Daoust ha me an hini eo ? »\n— « Unan euz an Daouzeg eo, hag a lak e zorn er plad asamblez ganin. 21 Evid gwir, ema mab an Dén o vond kuit, hervez m’eo skrivet diwar e benn, med an hini, gwaz-a-ze dezañ, ema o werza Mab an Dén, gwelloh e vije bet d’an dén-ze ne vije ket bet ganet ».\n(Sakramant an Aoter)\n22 E-pad ar préd, e kemeras Jezuz bara, hag o veza lavaret ar vennoz, e torras anezañ ha rei anezañ d’e ziskibien, en eur lavared :\n— « Kemerit, va Horv eo kement-mañ ».\n23 Kemer a reas ive eur haliriad gwin. O veza lavaret ar vennoz, e roas anezañ dezo, hag oll eh evjont anezañ. 24 Hag e lavaras dezo :\n— « Va Gwad eo kement-mañ, gwad an Emgleo, skuillet evid e-leiz a dud. 25 E gwirionez, e lavaran deoh, ne evin ket mui euz frouez ar winienn, beteg an deiz ma ’h evin anezañ, nevez, e Rouantèlèz Doue ».\n(Nah a raio Pèr e vestr)\n26 Goude beza kanet ar Zalmou, ez ejont da Venez an Olived. 27 Hag e lavaras Jezuz dezo :\n— « Oll emaoh da veza skoillet, rag skrivet eo : « Skei a rin gand ar pastor\n« hag e vo strewet an dañvadez a bep tu ».\n28 « Med, pa vin savet da veo en-dro, ez in en ho-raog da Vro-Halilea ».\n29 Neuze e lavaras Pèr dezañ :\n— « Ha goude ma teufe an oll da veza skoillet, me ne vin ket greet ».\n— « E gwirionez, e lavaran dit, hirio, en noz-mañ, a-barz m’e-no kanet ar hillog diou wech, ez-po nahet ahanon teir gwech ».\n31 Med derhel a ree Pèr da lavared startoh c’hoaz :\n— « Ha pa vefe réd din mervel ganit, ne nahin ket ahanout ».\n32 Digouezoud a rejont en eul leh, Jetsemani e ano. Hag e lavaras Jezuz d’e ziskibien :\n— « Azezit amañ keid ha ma vin o pedi ».\n33 Kas a reas gantañ Pèr, Jakez ha Yann, hag e teuas da veza skoet gand ar spont ha gand an anken. 34 Lavared a reas dezo :\n— « Trist eo va ene, beteg mervel ; chomit amañ, ha beillit ».\n35 Eet eun tammig pelloh, e kouezas war an douar. Goulenn a reas en e bedenn, ma tremenfe an eur-ze e-biou dezañ. 36 Lavared a reas :\n— « Abba, va Zad ! Bez’ e hellez ober pep tra : pella diouzin ar haliriad-mañ. Evelato, ra vo greet da volontez-te, n’eo ket va hini-me ».\n37 Dond a reas en-dro, hag e kavas e ziskibien kousket. Lavared a reas da Bèr :\n– 38 « Simon, kousket out ? N’ez-peus ket gellet beilla eun eurvez zokén ? Beillit ha pedit evid diwall da goueza en tentadur. Prim eo ar spered, med gwan eo natur an dén ».\n39 Eet pelloh adarre, e pedas gand ar memez komzou. 40 Deuet war e giz, e kavas anezo kousket c’hoaz, rag pounner e oa eet o daoulagad, ha ne ouient ket petra da respont dezañ.\n41 Dond a reas en-dro d’an trede gwech, hag e lavaras dezo :\n— « Kouskit bremañ ha diskuizit. Tra-walh eo ! Deuet eo an eur ! Ema Mab an dén o vond da goueza etre daouarn ar beherien. 42 Savit ! Deom ! Ema tost an hini a zo o werza ahanon ».\n43 Komz a ree c’hoaz pa zigouezas Judaz, unan euz an Daouzeg, ha gantañ eur vandennad tud, klezeier ha bizier en o daouarn, kaset gand ar Veleien-Vraz, ar Skribed ha Pennou-Braz ar bobl. 44 Eur zîn e-noa roet an treitour dezo :\n— « An hini a roin eur pok dezañ, hennez eo, tapit krog ennañ ha bezit war evez evid kas anezañ ganeoh ».\n45 Kerkent ha ma oe digouezet Judaz, e tosteas ouz Jezuz hag e lavaras dezañ :\nHag e roas eur pok dezañ. 46 Teurel a reas ar re all neuze o daouarn warnañ, ha derhel mad ennañ.\n47 Tenna a reas e gleze unan euz ar re a oa eno, hag a skoas eun taol gand mevel ar Beleg-Braz, hag a drohas dezañ e skouarn. 48 Komz a reas Jezuz, hag e lavaras dezo :\n— « Evel pa vefen bet eul laer, ez oh deuet gand klezeier ha bizier da baka ahanon. 49 Bemdez e vezen, en ho touez en templ, o rei kelennadurez, ha n’ho-peus ket kroget ennon. Med bremañ eo evid ma teuio da wir ar péz a zo merket er Skritur-Zakr ».\n50 Dilezet e oe neuze gand e oll ziskibien : tehel kuit a reas ar re-mañ. 51 Koulskoude, ez eas eur paotr yaouank da heul Jezuz, netra war e gorv nemed eul liñser. Kregi a rejod ennañ, 52 med en em zizober a reas euz e liñser hag e tehas kuit en noaz.\n(Jezuz dirag ar sanhedrin)\n53 Digaset e oe Jezuz dirag ar Beleg-Braz : en em voda a reas eno an oll Veleien-Vraz, Pennou braz ar bobl hag ar Skribed.\n54 Euz a bell e-noa heuliet Pèr Jezuz beteg ti ar Beleg-Braz ; e diabarz ar porz, e oa eet da domma e-kichenn an tan, azezet e-touez ar zervicherien.\n55 Klask ar reas ar Veleien-Vraz hag ar Huzul a-béz eun testeni bennag a-eneb Jezuz evid kondaoni anezañ d’ar maro, ha ne gavent ket. 56 Falz-testeni a veze douget a-eneb dezañ gand meur a hini, med ne oa ket heñvel an testeniou an eil re ouz ar re all. 57 Sevel a ree hiniennou da zougen testeniou faoz evel-henn :\n58— « Klevet on-eus anezañ o lavared : « Diskar a rin an templ-mañ, savet gand dorn an dud, hag en eur ober tri devez e savin unan all, na vo ket diwar dorn an dud ».\n59 Ha war ar poent-se zokén, ne oa ket heñvel o zesteniou.\n60 Neuze, e savas ar Beleg-Braz en e-zav e-kreiz an dud bodet eno, hag e houlennas ouz Jezuz :\n— « N’ez-peus netra da respont d’an tamallou greet dit gand ar re-mañ ? »\n61 Chom a reas Jezuz dilavar, ha ne respontas netra. Hag adarre, e houlennas ar Beleg-Braz outañ :\n— « Ha bez’ ez out-te ar Hrist, Mab an Doue benniget ? »\n— « Ya, bez’ ez on ! Ha gweled a reot Mab an Dén azezet en tu dehou d’an Doue Oll-Halloudeg, hag o tond war goabrennou an neñv ».\n63 Regi a reas ar Beleg-Braz e zillad neuze, ha lavared :\n— « Da betra on-eus ezomm c’hoaz da gaoud testou ? 64 Klevet ho-peus ar blasfem. Petra a zoñj deoh ? »\n65 Hag e krogas lod da dufa outañ, ha moucha dezañ e zaoulagad, ha rei dezañ flahadou en eur lavared :\nSkei a ree ive ar vevelien gantañ.\n(Nahet e vestr gand Pèr)\n66 Keid ha ma oa Pèr en traoñ, er porz, e tigouezas eur vatez d’ar Beleg-Braz. 67 O weled Pèr o tomma ouz an tan, hag en eur zelled mad outañ, e lavaras :\n68 Med naha a reas Pèr o lavared :\n— « N’ouzon ket ha ne intentan ket petra a lavarez ».\nHag ez eas er-mêz, war-zu ar porched. Neuze, e kanas eur hillog.\n69 Med gweled a reas ar vatez anezañ, hag e lavaras a-nevez d’ar re a oa eno :\n— « Hennez zo unan anezo ».\nHa Pèr da naha adarre.\n70 Eur pennadig goude-ze, e lavaras ar re a oa eno da Bèr, eur wech ouspenn :\n— « A-dra-zur, ez out-te unan anezo, rag eur Galilead a zo ahanout ».\n71 Staga a reas neuze da vallozi ha da doui :\n— « Ne anavezan ket an dén a gomzit anezañ din ».\n72 Raklal, evid an eilved gwech, e kanas eur hillog.\nHag e teuas da zoñj da Bèr euz ar gomz lavaret dezañ gand Jezuz : « Araog m’e-no ar hillog kanet diou wech, ez-po nahet ahanon teir gwech ».\nHag e tirollas da ouela.\n15 1 A-bréd diouz ar mintin, en em vodas ar Veleien-Vraz, Pennou-Braz ar bobl hag ar Skribed, gand ar Huzul-Meur en e béz. Goude beza ereet Jezuz, e kasjont anezañ da veza lakeet etre daouarn Pilat. 2 Goulenn a reas Pilat ouz Jezuz :\n— « Ha bez’ ez out-te roue ar Juzevien ? ».\n— « Te eo a lavar ».\n3 Tamallou e-leiz a zave ar Veleien-Vraz a-eneb dezañ. 4 Goulenn a reas Pilat adarre ouz Jezuz :\n— « N’ez-peus netra da respont ? Sell pegen pounner eo an tamallou a-eneb dit ? »\n5 Med Jezuz ne respontas mui netra, ken ma chomas Pilat souezet.\n6 Da geñver peb gouel, e veze roet gand Pilat e frankiz d’eur prizoniad, d’an hini a veze goulennet gand an dud.\n7 Bez’ e oa unan, Barabaz a veze greet anezañ, hag a oa er prizon, bet tapet asamblez gand dispaherien all, lazet ganto eun dén e-pad eun taol-dispah.\n8 Mond a reas neuze an dud beteg lezvarn Pilat, hag e houlennjont digantañ ar péz e oa kustum da rei dezo. 9 Respont a reas Pilat dezo :\n10 Gouzoud a ree tra-walh e oa dre warizi o-doa ar Veleien-Vraz lakeet Jezuz etre e zaouarn.\n11 Med poulza a reas ar Veleien-Vraz ar bobl da houlenn kentoh ma vefe roet e frankiz da Varabaz. 12 Lavared a reas Pilat adarre dezo :\n— « Petra a rin neuze euz an hini a rit anezañ « roue ar Juzevien » ?\n13 Respont a rejont dezañ en eur youhal :\nl4 Ha Pilat dezo :\n— « Peseurt droug e-neus greet eta ? »,\nKreñvoh c’hoaz, e youhas an dud :\n15 C’hoant dezañ plijoud d’ar bobl, e laoskas Pilat Barabaz ganto. Lakaad a reas skourjeza Jezuz, ha lezel anezañ ganto da veza staget ouz ar groaz.\n16 Kas a reas ar zoudarded Jezuz e diabarz ar porz, e palez ar gouarnour, ha boda ar gohortenn a-béz.\n17 Gwiska a rejont dezañ eur vantell liou-moug, hag e lakajont war e benn eur gurunenn spern blañsonet ganto. 18 Hag e stagjont da zaludi anezañ :\n— « Salud dit, roue ar Juzevien ! ».\n19 Hag e skoent war e benn gand eur gorzenn, e tufent outañ, hag e plegent o daoulin evid stoui dirazañ.\n20 Goude beza greet goap anezañ, e lamjont diwarnañ ar vantell liou-moug, hag e lakajont dezañ e zillad en-dro. Kas a rejont neuze anezañ er-mêz evid lakaad anezañ da veza staget ouz ar groaz.\n(Jezuz staget ouz ar groaz)\n21 Lakaad a rejont, evid dougenn kroaz Jezuz, eun dén hag a dremene dre eno, o tond diwar ar mêz : Simon e ano, eun dén euz Siren, tad Aleksandr ha Rufuz.\n22 Kas a rejont Jezuz beteg al leh a vez greet Golgota anezañ, ar péz a dalvez kement ha : Leh ar Glopenn. 23 Rei a reent dezañ gwin mesket gand mir, med ne gemeras ket.\n24 Staga a rejont anezañ ouz ar groaz, hag e lodennjont e zillad kenetrezo en eur denna ar zord warno, evid lakaad e lod da bep hini.\n25 An trede eur e oa (da lavared eo : nav eur diouz ar mintin), pa oa bet staget Jezuz ouz ar groaz ganto. 26 Ar skritell hag a verke perag e oa bet kondaonet, a oa merket warni ar geriou-mañ : « Roue ar Juzevien ».\n27 Staga a rejont ive ouz ar groaz daou laer e-kichenn Jezuz, unan a-zehou dezañ hag egile a-gleiz. [ 28 Evel-se, e teue da wir komzou ar Skritur-Zakr : « E reñk an dorfetourien eo bet lakeet ».]\n29 Komz a ree an dremenidi divalo outañ en eur heja o fenn, o lavared :\n— « Ahanta ! Te hag a ziskar ar Zantual hag a zav anezañ a-nevez en eur ober tri devez, 30 en em zavete da-unan, diskenn euz ar groaz ! ».\n31 Evel-se ive, e hoarze goap ar Veleien-Vraz gand ar Skribed kenetrezo o lavared :\n— « Tud all zo bet saveteet gantañ, ha ne hell ket en em zavetei e-unan ! 32 Eñ ar Hrist, roue Izrael, ra ziskenno bremañ diouz ar groaz, ma welim ha ma kredim ennañ ! ».\nKunujennet e oa zoken gand ar re a oa staget ouz ar groaz, en e gichenn.\n33 Deuet ar c’hwehved eur (da lavared eo : kreisteiz), e teuas an deñvalijenn war an douar a-béz, beteg an naved eur (da lavared eo : teir eur). 34 D’an naved eur, e youhas Jezuz gand eur vouez kreñv :\n— « Eloi ! Eloi ! Lema sabaktani ! » da lavared eo : « Va Doue ! Va Doue ! perag ez-peus dilezet ahanon ? »\n35 O veza klevet anezañ, e lavare lod euz ar re a oa eno :\n— « Setu m’ema o helver Elïaz ».\n36 Redeg a reas unan anezo da zouba eur spoueenn e gwinegr. Lakaad a reas anezi e bég eur gorzenn, ha rei dezañ da eva, en eur lavared :\n— « Lezit ’ta ! Gwelom ha dond a raio Elïaz da ziskenn anezañ d’an traoñ ».\n37 Med, goude beza taolet eur youhadenn vraz, e rentas Jezuz e spered.\n38 Hag e oe freuzet ar ouel euz ar Zantual dre an hanter, euz an neh d’an traoñ. 39 Gweled a reas an ofiser a oa a-geñver da Jezuz, penaoz e oa marvet, hag e lavaras :\n— « E gwirionez, Mab Doue e oa an dén-ze ! ».\n40 Bez’ e oa ive merhed o selled euz a bell, en o zouez Mari-Madalen, Mari, mamm Jakez vihan ha Joze, ha Salome. 41 Deuet e oant da heul Jezuz, hag e serviche anezañ pa veze e Bro-Halilea. Hag e oa aze ive kalz merhed all savet d’e heul da Jeruzalem.\n42 Deuet e oa dija an abardaez-noz ; o veza ma oa deiz an Aoza, da lavared eo : derhent ar zabat, 43 e teuas Jozef a Arimati. Bez’ e oa eun dén hag a oa hir e vreh, ezel euz ar Huzul-Meur, hag e oa eñ ive o hortoz Rouantèlèz Doue. Kredi a reas mond da gaoud Pilat da houlenn digantañ korv Jezuz.\n44 Souezet e oe Pilat e vefe Jezuz marvet ken buan. Gervel a reas an ofiser da zond d’e gaoud hag e houlennas digantañ ha marvet e oa abaoe pell. 45 Goude beza klevet an ofiser, e roas Pilat urz da Jozef da gaoud ar horv.\n46 Neuze, prenet eul liñser gantañ, e tiskennas Jozef ar horv euz ar groaz ; lakaad a reas al liñser en-dro dezañ, ha dougen anezañ en eur béz toullet er roh ; hag e ruillas eur mên da stanka ar béz.\n47 Bez’ e oa avad, Mari-Madalen ha Mari mamm Joze o selled e peleh e oa bet lakeet korv Jezuz.


Pajenn:Perrot - Bue ar Zent.djvu/123 - Wikimammenn\nPajenn:Perrot - Bue ar Zent.djvu/123\nkent da bried Annan Breiz, intanvez Charlez VIII, ha n’he devoa c’hoaz nemet daou vla warn-ugent, ha Janned a ’n em dennas en Bourges. Eno en em droas muioc’h-mui gant ar beden ha gant ar binijen. Yun a rê bep merc’her, bep gwener ha bep sadorn. Laouennât ar beorien, rei d’eze da zibri, gwalc’hi o zreid ha pokat d’eze oa he flijadur. Ar beorien mezus, dreist-oll, pa deue d’o anaout, a veze skuilhet warneze madelezou a-leiz.\nBemde, maget ouz tol ar Zakramant, he c’harante evit an nesan a greske gant he c’harante en kenver Doue. Magadurez an Ele a roë d’ezi ive nerz-kalon awalc’h da c’houzanv ar poaniou-spered hag ar poaniou-korf a waskas anezi, hep paouez, epad he bue.\nSevel a reas eun Urz evit ar merc’hed nobl, herve ma oa bet digemennet d’ezi gant ar Werc’hez. Goude bezan kavet war he hent meur a skoïlh, he devoe an eurvat da welet ar pab o rei e ôtre d’ar reolennou he devoa savet evit he leanezed. Hi hec’h-unan a reas hec’h leou da gentan, da ze ar Pantekost 1503, an tri le a c’hlanded, a baourente hag a zentidigez, hag al le da chom hep lakat he zreid er-mêz eus he leandi. Ne welas ket hec’h Urz o ’n em astenn nemeur, rak mervel a reas en he bla ha daou-ugent, d’an 3 a viz c’houevrer 1505.\nD’an 20 a viz ebrel 1775, Pi VI a lakas he hano war roll ar zent.\nEr bla 1884, ezec’h ha ’n em glevent ket kaer gant o gwrage, a reas voti en Frans lezen an divors, a roë ôtre d’ar priejou ha ne oant ket evit en em ober, n’eo ket, hepken, da vont an eil digant egile, mes da zimezi adarre evel pa ne vijent ket bet dimezet biskoaz !\nI. En baradoz an douar, Doue a embann n’hello netra terri al liamm a unan daou bried : « An den a guitao e dad hag e vamm hag a ’n em stago ouz e bried, hag eus daou ma oant, ne refont nemet unan. »\nII. Eun devez, Pharizianed a c’houlennas ouz Jezuz, ha goest e oa an ozac’h da gas ’ kuit e bried, evit eun digare bennak : « Nan, eme Hon Zalver, an den ne zisparti ket ar pez a skoulmas Doue. »\nIII. An Iliz a lavar evel Jezuz-Krist : « Ar plac’h dimezet, eme sant Pol, a zo stag ouz he fried, keit ha ma vev. D’e varo, hepken, e koue al lezen. »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/123&oldid=140363 »


Elkay Lzstl8wsvrlk Filtered Ezh2o Bottle Filling Station, Filtered Water Fountain For Office - For My Wife\nElkay lzs8wsvrsk filtered water cooler ezh2o bottle. Elkay ezh2o bottle filling station soft sides bi level. Elkay lzstl8wsvrlk filtered ezh2o bottle filling station. Elkay vrc8wsk greenspec listed water cooler ezh2o bottle filling station (115v/60hz). Elkay ezws sfgrn8k ezh2o bottle filling station.\nElkay ezh2o bottle filling station elkay ezh2o bottle. Elkay lzsg8wslk ezh2o bottle filling station with. Elkay ezwssm ezh2o bottle filling station, surface mounted. Elkay filtered 8 gph ezh2o ada stainless steel bi level drinking fountain with bottle filling. Elkay lzws ss8k filtered ezh2o bottle filling station with. Elkay ezsg8wslk ezh2o bottle filling station with. Elkay lzstl8wssk ezh2o bottle filling station with lz. Elkay filtered ezh2o bottle filling station with single ada drinking fountain lzs8wslk the. Elkay vrctl8wsk ezh2o water cooler and bottle filling. Elkay emabfws rf add on ezh2o bottle filling station (not. Elkay lzws sfgrn8k ezh2o bottle filling station. Elkay lzwsmdk recessed ezh2o bottle filling station.\nElkay lk4430bf1u ezh2o outdoor bottle filling station. Elkay ezws sfgrn8k in wall ezh2o bottle filling station drinking fountain. Elkay ezh2o lzstlddwsvrlk filtered non refrigerated dual. Elkay lzwsm8k filtered ezh2o bottle filling station in. Elkay lzwsm82k filtered ezh2o bottle filling station in wall. Elkay ezh2o ezwsrk retrofit bottle filling station for ez. Elkay lzsdwsvrsk ezh2o non refrigerated drinking fountain, bottle filling station with single. Elkay ezws sfgrn8k in wall ezh2o bottle filling station.\nElkay ezws erpbm28k ezh2o bottle filling station with swirlflo drinking fountain, bi level, 80. Elkay ezws sfgrn8k ezh2o bottle filling station with. Elkay lzs8wslk ezh2o barrier free 8 gph filtered water cooler with bottle filling station. Elkay lzws erfp8 rf ezh2o filtered bottle filling station. Elkay ezh20 outdoor bottle filling station lk4430bf1u.\nElkay lzstl8wslk ezh2o water cooler and bottle filling. Elkay ezs8wslk ezh2o bottle filling station pittsburgh water cooler. Elkay ezh2o water bottle filling station and fountain. Elkay ezh2o bottle filling stations elkay ezh2o bottle. Ezh2o outdoor bottle filling station lk4400bf elkay. Elkay ezh2o drinking fountain and bottle refill station.\nElkay lk4410bffrk outdoor bottle filling station, ezh2o. Elkay lvrc8wsk vrc8 w/ezh2o filtered. Elkay lvrcdwsk ezh2o drinking fountain and bottle filling. Elkay ezh2o bottle filling station with integral soft. Elkay lzs8ws filtered ezh2o bottle filling station with. Elkay lmabf8wslk ezh2o bottle filling station with single. Elkay lzwsrk ezh2o bottle filling station.\nElkay filtered ezh2o bottle filling station with single green vandal resistant cooler. Elkay ezh2o lzs8wslk filtered drinking fountain with. Elkay drinking fountains, water coolers, ezh2o bottle filling stations. Elkay filtered 8 gph ezh2o ada stainless steel drinking fountain with bottle filling station. Elkay lvrcgrntl8wsk bi level greenspec listed filtered water cooler ezh2o bottle filling. Elkay ezh2o lzstl8wslk filtered dual drinking fountain. Elkay ezwsrk ezh2o bottle filling station retrofit kit.\nRelated Photo to Elkay Lzstl8wsvrlk Filtered Ezh2o Bottle Filling Station\nPromote Healthy Living 7 Benefits Of Drinking Filtered


850 messages • Page 1 sur 17 • 1, 2, 3, 4, 5 ... 17\npar PiccoloJr » Mer 17 Avr 2013 - 20:51 Sujet: Calendrier de sortie des films Star Wars\npar Sergorn » Mer 17 Avr 2013 - 21:00 Sujet: Re: Un film Star Wars par an : qu'en pensez-vous ?\npar Lguepin » Mer 17 Avr 2013 - 21:17 Sujet: Re: Un film Star Wars par an : qu'en pensez-vous ?\npar dusse6 » Mer 17 Avr 2013 - 22:01 Sujet: Re: Un film Star Wars par an : qu'en pensez-vous ?\npar Lguepin » Mer 17 Avr 2013 - 22:07 Sujet: Re: Un film Star Wars par an : qu'en pensez-vous ?\npar Stahwas-II » Mer 17 Avr 2013 - 23:03 Sujet: Re: Un film Star Wars par an : qu'en pensez-vous ?\npar 7esk » Mer 17 Avr 2013 - 23:44 Sujet: Re: Un film Star Wars par an : qu'en pensez-vous ?\npar quinlanvos » Mer 17 Avr 2013 - 23:59 Sujet: Re: Un film Star Wars par an : qu'en pensez-vous ?\npar PiccoloJr » Jeu 18 Avr 2013 - 0:37 Sujet: Re: Un film Star Wars par an : qu'en pensez-vous ?\npar Jedistef » Jeu 18 Avr 2013 - 8:36 Sujet: Re: Un film Star Wars par an : qu'en pensez-vous ?\npar quinlanvos » Jeu 18 Avr 2013 - 9:15 Sujet: Re: Un film Star Wars par an : qu'en pensez-vous ?\npar HanSolo » Jeu 18 Avr 2013 - 9:36 Sujet: Re: Un film Star Wars par an : qu'en pensez-vous ?\npar darkfunifuteur » Jeu 18 Avr 2013 - 12:20 Sujet: Re: Un film Star Wars par an : qu'en pensez-vous ?\npar master kanius » Jeu 18 Avr 2013 - 12:22 Sujet: Re: Un film Star Wars par an : qu'en pensez-vous ?\npar Kregwitch » Jeu 18 Avr 2013 - 15:28 Sujet: Re: Un film Star Wars par an : qu'en pensez-vous ?\npar darkfunifuteur » Jeu 18 Avr 2013 - 15:35 Sujet: Re: Un film Star Wars par an : qu'en pensez-vous ?\npar Dakanos » Jeu 18 Avr 2013 - 18:39 Sujet: Re: Un film Star Wars par an : qu'en pensez-vous ?\npar Ajunta Gallia » Jeu 18 Avr 2013 - 23:36 Sujet: Re: Un film Star Wars par an : qu'en pensez-vous ?\npar Krokmo » Ven 19 Avr 2013 - 7:02 Sujet: Re: Un film Star Wars par an : qu'en pensez-vous ?\npar HanSolo » Ven 19 Avr 2013 - 7:24 Sujet: Re: Un film Star Wars par an : qu'en pensez-vous ?\npar magiefeu » Ven 19 Avr 2013 - 8:34 Sujet: Re: Un film Star Wars par an : qu'en pensez-vous ?\npar Sergorn » Ven 19 Avr 2013 - 8:47 Sujet: Re: Un film Star Wars par an : qu'en pensez-vous ?\npar HanSolo » Ven 19 Avr 2013 - 9:12 Sujet: Re: Un film Star Wars par an : qu'en pensez-vous ?\npar lartak91 » Ven 19 Avr 2013 - 11:21 Sujet: Re: Un film Star Wars par an : qu'en pensez-vous ?\npar Uttini » Ven 19 Avr 2013 - 15:17 Sujet: Re: Un film Star Wars par an : qu'en pensez-vous ?\npar Dakanos » Ven 19 Avr 2013 - 15:32 Sujet: Re: Un film Star Wars par an : qu'en pensez-vous ?\npar Uttini » Ven 19 Avr 2013 - 16:55 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 17:03 Sujet: Re: Un film Star Wars par an : qu'en pensez-vous ?\npar Dakanos » Ven 19 Avr 2013 - 17:25 Sujet: Re: Un film Star Wars par an : qu'en pensez-vous ?\npar Uttini » Ven 19 Avr 2013 - 17:44 Sujet: Re: Un film Star Wars par an : qu'en pensez-vous ?\npar Krokmo » Ven 19 Avr 2013 - 17:53 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 17:58 Sujet: Re: Un film Star Wars par an : qu'en pensez-vous ?\npar Dakanos » Ven 19 Avr 2013 - 18:32 Sujet: Re: Un film Star Wars par an : qu'en pensez-vous ?\npar dusse6 » Ven 19 Avr 2013 - 19:22 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 19:30 Sujet: Re: Un film Star Wars par an : qu'en pensez-vous ?\npar Krokmo » Ven 19 Avr 2013 - 19:36 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 19:40 Sujet: Re: Un film Star Wars par an : qu'en pensez-vous ?\npar dusse6 » Ven 19 Avr 2013 - 20:13 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 20:16 Sujet: Re: Un film Star Wars par an : qu'en pensez-vous ?\npar Uttini » Ven 19 Avr 2013 - 20:21 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 20:23 Sujet: Re: Un film Star Wars par an : qu'en pensez-vous ?\npar Sergorn » Ven 19 Avr 2013 - 20:49 Sujet: Re: Un film Star Wars par an : qu'en pensez-vous ?\npar Dakanos » Ven 19 Avr 2013 - 21:23 Sujet: Re: Un film Star Wars par an : qu'en pensez-vous ?\npar dusse6 » Ven 19 Avr 2013 - 21:29 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 21:34 Sujet: Re: Un film Star Wars par an : qu'en pensez-vous ?\npar Krokmo » Ven 19 Avr 2013 - 21:35 Sujet: Re: Un film Star Wars par an : qu'en pensez-vous ?\npar Red Monkey » Ven 19 Avr 2013 - 21:38 Sujet: Re: Un film Star Wars par an : qu'en pensez-vous ?\npar Sergorn » Ven 19 Avr 2013 - 21:56 Sujet: Re: Un film Star Wars par an : qu'en pensez-vous ?\npar PiccoloJr » Sam 20 Avr 2013 - 0:14 Sujet: Re: Un film Star Wars par an : qu'en pensez-vous ?\npar dusse6 » Sam 20 Avr 2013 - 7:42 Sujet: Re: Un film Star Wars par an : qu'en pensez-vous ?


Que la bête meure - Wikipedia\nQue la bête meure (Ret eo d'al loen mervel e brezhoneg) zo ur film-drama ha polis gall-italian, sevenet gant ar filmaozour gall Claude Chabrol, hag a oa deuet er-maez d'ar 5 a viz Gwengolo 1969.\nAzasaet e oa bet ar senario hag an divizoù gant Claude Chabrol ha Paul Gégauff diwar ar romant The Beast Must Die (1938) gant Nicholas Blake (anv-pluenn ar barzh ha skrivagner breizhveuriat Cecil Day-Lewis). Dont a ra titl orin al levr eus ar pennad 3:19 a gaver e doare saoznek an Eklesiastes : For that which befalleth the sons of men befalleth beasts ; even one thing befalleth them : as the one dieth, so dieth the other ; yea, they have all one breath ; so that a man hath no preeminence above a beast : for all is vanity..\nBet kroget d'an 11 a viz Meurzh ha peurechuet d'an 30 a viz Ebrel 1969, ar film kant trizek munutenn e badelezh a oa bet troet e Gourenez Kraozon (Argol, Beg Penn ar Roz), e Plonevez-Porzhe hag e Kemper peurgetket.\nLeurgêr ur gêriadenn e Breizh : tra m'emañ o tistreiñ eus an aod ez eo lazhet mab Charles Thénier, saver levrioù evit ar vugale diouzh e vicher hag intañv, gant ur gwall vleiner hag a zo aet kuit hep goulenn na diskenn. O vezañ ma chom sac'het enklask ar polis e tiviz Thénier adkavout an hini kablus e-unan, veñjiñ e vab e bal nemetañ dezhañ kousto pe gousto.\nDre forzh klask diehan en un doare urzhiek dre ar c'horn-bro en e bezh ez a en darempred gant an aktourez Hélène Lanson dre zegouezh. Goude bezañ graet anaoudegezh ganti e Pariz, houmañ a gaso anezhañ, hep gouzout dezhi, d'he breur-kaer, ar c'harrdiour Paul Decourt. E Breizh emañ Decourt o chom en un ti bras ma ya Charles ha Hélène da dremen un nebeud devezhioù vakañsoù ennañ. Eno e kompren Thénier ez eo Decourt un den kasaus ma'z eus unan, gros ha strizh e emzalc'h ouzh e wreg Jeanne koulz hag ouzh e vab Philippe. Tamm-ha-tamm e sav mignoniezh etre Charles ha Philippe en deus santet e vagont o-daou an hevelep kasoni ouzh ar memes den, e dad Paul Decourt.\nBet berniet gantañ trawalc'h a ditouroù hervezañ ez eo peurgendrec'het Charles Thénier ez eo Paul Decourt muntrer e vab. Dre ziv wech e klasko e lazhañ ivez ; en aner, peogwir en deus diskoachet ar c'harrdiour ar c'harnedig ma skriv Thénier holl vunudoù e enklask ennañ.\nVeñjet e vo Thénier a-barzh fin ar gont rak ampoezonet e vo Decourt, muntrer e vab, gant e vab Philippe e-unan : n'halle ket hunvreal en un diluz ken peurvat. Kas a ra Charles d'an enklaskerien ul lizher ma tidamall Philippe a-raok mont d'en em goll gant ar vag en devoa nevez-brenet a-drugarez da...zDecourt.\nMichel Duchaussoy : Charles Thénier,\nJean Yanne : Paul Decourt,\nCaroline Cellier : Hélène Lanson, c'hoar-gaer Paul Decourt\nMarc Di Napoli : Philippe Decourt, mab Paul ha Jeanne Decourt,\nAnouk Ferjac : Jeanne Decourt, gwreg Paul Decourt,\nDominique Zardi : an enseller polis,\nMaurice Pialat : ar c'homiser.\nRoet e oa bet eilroll Paul Decourt da Jean Yanne gant Claude Chabrol : bloaz diwezhatoc'h en devoa tapet Yanne pennroll Popaul e film Chabrol da-heul, Le Boucher an titl anezhañ.\n↑ Bet troet e bourc'h Argol.\nAdtapet diwar « https://br.wikipedia.org/w/index.php?title=Que_la_bête_meure&oldid=1799637 »\nKemmoù diwezhañ degaset d'ar bajenn-mañ d'an 10 Gou 2018, da 16:18.


Buhez ar Sent/1894/Aogustin a Gantorberi - Wikimammenn\nBuhez ar Sent/1894/Aogustin a Gantorberi\n◄ Mari-Madalen Pazzi Aogustin a Gantorberi Maksimin ►\nann eizved var ’nn ugent a viz mae\nAogustin a ioa eur manac’h euz a Rom hag a oue kaset gant ar pab sant Gregor da brezeg ar feiz d’ar Zaozon. Ar re-ma, goude beza poulzet ar Vretouned e kostez ar meneziou, a ioa deuet, tost da gant hanter-kant vloaz a ioa, da veza ar vistri enn enezenn a reat bete neuze Breiz-Vraz anezhi hag a oue hanvet Bro-Zaoz a c’houdevez. Hogen paianed oant c’hoaz.\nAogustin, o veza treuzet ar Frans hag ar mor a zo etre Frans ha Bro-Zaoz, a ziskennaz enn enez Thanet, e tu ar Zao-Heol da rouantelez Kant. Kerkent ha ma oue erruet, e lakeaz lavaret da Ethelbert, roue ar beg douar-ze, e teue euz a Rom da zigas d’ezhan eur c’helou euruz, ha da zeski d’ezhan gounit eur gurunenn ha ne vije biken lamet diganthan. Ar prins a gemennaz raktal d’ar Zant chom el leac’h m’oa diskennet ken n’en devije guelet petra da ober enn he genver, ha da c’hortoz, e roaz urs da bourvei d’he holl ezommou ha da re he goumpagnunez. Rak Aogustin n’edo ket he-unan : nao ha tregont all a ioa oc’h ober koumpagnunez d’ezhan etre menac’h euz ann Itali ha Fransizien.\nEthelbert en doa dija klevet hano euz ar relijion gristen ; rak dimezet oa da eur verc’h da Garibert, roue Paris, hag ar brinsez-ma a ioa kristenez. Prest goude, e teuaz he-unan da enez Thanet, hag ar visionerien a ieaz d’he gaout e prosesion. Dougen a reant eur groaz arc’hant, mes ar c’hrist a ioa eur c’hrist koat livet, hag enn eur vont e kanent al litaniou. Ar roue a zigoraz frank he ziouskouarn p’en em lakejont da gomz d’ezhan euz ar guir Doue, euz hor Zalver Jezuz-Krist, euz ar baradoz. Mes goudeze e respountaz d’ezho : « — Traou kaer oc’h euz lavaret aze; biskoaz n’em boa klevet traou ker kaer; mes evit c’hoaz ne c’houzounn ket petra da zonjal anezho. Goulskoude, p’oc’h deuet euz a geit all dre garantez evidon, ne c’houzanvinn ket e ve great ann heg pe glasket trabas ouzhoc’h; me ro kounje d’ehoc’h da brezeg e peb leac’h etouez va zujidi. »\nPebez mirit n’o deuz ket ar re a guita ho bro, ho c’herent hag ho mignouned, evel sant Aogustin, evit mont da gas sklerijenn ann Aviel d’ar broiou pell ! Mad, netra easoc’h d’ehoc’h eget kaout perz er mirit-se : n’oc’h euz ken da ober nemed en em lakaat e Breuriez ar Feiz. O rei eur guennek er zizun d’ar vreuriez-ma e c’hellit sikour gounit eneou da Zoue, n’e ket hebken a ganchou, mesa villerou hag a vilionou ; hag e sellfec’h ouz eunn dispign ken dister ! Gant hoc’h aluzen roit ive ho pedenn hag o pezo c’hoaz kaeroc’h digoll enn env.\nAdtapet diwar « https://br.wikisource.org/w/index.php?title=Buhez_ar_Sent/1894/Aogustin_a_Gantorberi&oldid=24284 »\nKemmoù diwezhañ degaset d'ar bajenn-mañ d'an 5 Eos 2011, da 14:56.


Pajenn:Perrot - Bue ar Zent.djvu/341 - Wikimammenn\nPajenn:Perrot - Bue ar Zent.djvu/341\nar verc'h eurus jann d'arc\ntreo a oa pell a oa war e spered ha n’en devoa biskoaz anzavet ouz den ; dre an testeniou-ze, ar roue a welas oa digaset Jann d’Arc davetan gant Doue hag e roas d’ezi eun arme.\nHa hi en hent etrezek Orleans, kalonen ar vro, kilhet gant ar Zôzon. Eur c’hleze a oa ouz he c’hoste, he devoa laket digas d’ezi eus a chapel Santez-Katel-Fierbois ; ar c’hleze-ze devoa lavaret a vije kavet eno, dindan an ôter, hep m’en dije den klevet hano anezan biskoaz ; eur banniel a oa en he dorn gant ar geriou-man : « Jezuz-Maria » o lufran warnezan ; lavaret a rê d’he soudarded kovez o fec’hejou ha tec’hel diouz ar pec’hed.\nSeiz miz a oa e oa kilhet Orléans ; en pevar devez e lakas ar Zôzon da dec’hel (8 a viz mae 1429).\nHe moueziou a c’hourc’hemennas d’ezi neuze mont da Reims gant ar roue evit ma vije sakret eno evel e dadou koz. Ne oa ket eun dra ês, rak, etre Orléans ha Reims, ar vro a oa goloët gant ar Zôzon. Evit digeri hent, Jann a reas eur mug d’eze. D’an 12 a vezeven, e trec’he aneze en Jargeau ; d’ar 17, harpet gant 1.200 Breizad, a zigase d’ezi Arzur Richemont, breur Yan V, duk Breiz,  e trec’he aneze en Beaugency. D’ar 27 a vezeven, Jann a ya eus Gien ; d’an de kentan a viz gouere eman en Auxer ; d’ar 15 en Châlons, d’ar 17 en Reims. Eno, Charlez VII a zo laket an eoul sakr hag ar gurunen aour war e benn. Jann, epad al lidou, a oa en e gichen, he banniel en he dorn : evel m’oa bet er boan, oa dleet d’ezi bezan en enor.\nGwerc’hez Orleans he devoa peurc’hrêt ar pez a oa bet gourc’hemennet d’ezi.\n↑ Breiz, neuze c'hoaz, a oa distag diouz Bro-C'hall.\nHe duk, an ôtrou Yan V, a gare kalz Jann d’Arc. Pa glevas he devoa sovetaet Orleans, e kasas e govezour, an tad Milbeau, da ginnig d’ezi e c’hourc’hemmennou.\nDivezatoc’h, e kasas an ôtrou Rostrenen da gaout Charlez VII hag e kinnigas da Jann eur c’hour-gleze ha meur a goublad kezek eus ar re wellan a oa e Breiz.\nArzur Richemont (1393-1458), breur Yan V, d’e zaou vla warn-ugent, a oa o stourm gant ar c’hallaoued ouz ar Zôzon hag a oe grêt prisonier en Azincourt (1415). N’hellas kaout e gabestr nemet seiz vla goude-ze. D’ar 7 a viz meurz 1423, Charlez VII hen greas konnetabl ; adalek neuze, en em lakas gant aked da adsevel ar Frans, en eur rei galloud Charlez VII da anaout hag en eur ober d’ar Zôzon tec’hel.\nGwasan oa, en devoa eun enebour en lez Charlez VII, an tostenner Jorj de la Tremouille. Heman reas kement war ar roue ma renkas ar c’honnetabl en em denn.\nMes pa glevas hano eus Jann d’Arc, e savas dustu eun arme a 1.200 Breizad da vont da rei harp d’ezi ouz ar Zôzon.\nEn Beaugency, d’ar 16 a viz mae 1429, en em gavas Arzur hag ar Vretoned gant gwerc’hez Orleans.\nO c’houzout ne oa ket arru mat gant ar roue, Jann a oa nec’het, o klask gouzout petra d’ober en e genver.\nAr c’honnetabl a dostaas outi :\n« Jann, emezan, lavaret zo d’in ho poa c’hoant kerzet warnon. Me n’ouzon ket pe e teuet en hano Doue pe en hano an diaoul ; mes ma teuet en hano Doue, n’am eus aon ebet ouzoc’h, rak Doue a oar ma mennoz, ha ma teuet en hano an diaoul, ho toujan nebeutoc’h c’hoaz. »\nAr c’homzou didroïdel-ze a lakas Jann d’Arc da vezan laouen ouz Arzur hag e Vretoned. An ofiserien gall a oa endro d’ezi a zigemeras Richemont gant youc’hadennou a levenez. Jann a lammas diwar he marc’h, Richemont a reas evelti ; pokat a reas d’e dreid hag adalek neuze e oent mignoned vras.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/341&oldid=140602 »


Biskoazh kement-all ! Bez ez eus eus ur skritur « arabeg benel » ! En arabeg, e vez implijet ar furmoù gourel pa vez anv eus sujedoù gourel pe « amrev » hag en darn vrasañ eus an testennoù e vez implijet ar furmoù gourel. Pezh ne blij ket d’ar bed araokour evel just ! Setu perak ez eus bet goveliet un « arabeg benel » hag emañ twitter o paouez embann e vo kinniget d’an dwitourion a venno ober ganti. Twitter a vo ar c’hentañ rouedad sokial d’hen ober.\nEvit ma vefe ebarzhusoc’h Twitter c’hoazh emañ an embregerezh en aviz kemm al langach implijet gant an ijinourien a labour eviti. An holl raganvioù «they/them/their » a vo cheñchet da skouer. En o flas e vo lakaet stummoù « ebarzhusoc’h ».\nPenaos e vo degemeret an arabeg benel er bed arab, avat amañ emañ an dalc’h ‘m eus aon…


Ar re a oar lenn - Wikimammenn\n◄ Komzou distaget mad Ar re a oar lenn Ali ►\nTud diwar ar meaz, disket holl lenn ha skriva, hag a vefet muioc’h gwiek, pinvidikoc’h hag evurusoc’h. Mar d’oc’h re-goz ewit diski, kaset da viana ho pugale d’ar skol, hag a lenfont evidoc’h. Un dra vezuz eo ewit hon bro Breiz-Izel gwelet merc’hed a bemzek vloaz o vale epad ann dez, hag oc’h ober netra ; mar gwijent lenn, e lenfent d’ho zud koz, ewit ober d’ezhe plijadur ha diski un draïg bennag. Ho potred na labouront ket a-raok daouzek pe drizek vloaz ; da c’hortoz ann oad-se, ma ’z afent d’ar skol, ha mar redfent un tammig nebeutoc’h dre ar parko hag ann hentjo, a vefe gwelloc’h kement-se ewit-hê hag ewit-hoc’h, me oar-vad.\nAdtapet diwar « https://br.wikisource.org/w/index.php?title=Ar_re_a_oar_lenn&oldid=58367 »\nKemmoù diwezhañ degaset d'ar bajenn-mañ d'an 10 Kzu 2013, da 11:33.


BREZHONEG DIGOR: Ar C'hantved Marmous\nSed amañ un istor ha ma c'hoant da gontañ e brezhoneg, tennet é deus ar sit-mañ\nGwir é pezh oa digoueet ene ga'r marmousien, pezh zo da denn deus an istor-mañ zo da bep heñi, hag amañ zo un' just a-walc'h :\nTeorïenn ar c'hantved marmous\nBerr-ha-berr : War un enesenn deus ar Japon zo deut ur marmous da lakad lod deus e re, memes ouenn gantoñ, da welc'hiñ o fatates ga'n dour ba'r stêr... Ar mod-se negn ket da zeb ar loustoni stag deus ar patates, na da dufañ ga'n dra-he ! C'hoarvïet zo un dra kurius a-walc'h... Goude vé gwraet mod-all gad ur rumm marmousien, lakomp vefent naonteg ha pe'r-ugent, pé teu ar c'hantved d'ober memes-mod d'e dro teu toud ar re deus an dro da welc'hiñ o fatates toud d'o zro ! Ha kuriussoc'h c'hoazh teu toud ar marmousien-all, war an enesennou deus an dro, da welc'hiñ o fatates mehmod d'o zro dehe... Goude nije ket bet marmous e-bed d'ond deus un eil enesenn d'heben 'vid diskeuv pessa mod ober d'ar re-all...\nSed amañ un tamm da neuhe pessa mod zigoueo an traou ganem-ni ba'n amzer da zond ba toud korn-bro.\nKen Keyes, Jr. an-heñi na skrivet « The Hundredth Monkey » « Ar C'hantved Marmous », an dra-he zo 'veld ur richenn é tigoueo bremañ 'vid diskeuv demp petra zigoueo demp ba'n amzer da zond.\nDeus ur ouenn marmousien deus ar Japon, ar makak deus ar Japon (macaca fuscata), zo bet sellet a-dost pad un treuched hir, pad tregont la. E 1952, war an enesenn Koshima, vise bouetet ar marmousien ga siantifiked ene, rôet vise patates kri dehe, chetet 'nehe war an traezh. Kaoud a reent mad ar patates douss, med lous blije ket dehe. Ur varmouses trivec'h mis, gwraet Imo deusouti, na laket ba e joñj oa voien d'ober un tamm netaad d'ar patates barzh ur stêr tost deus lec'h oaint. Aet da ziskiñ an dra-he d'he mamm, komañs ar re-all en-dro dehe d'ober mehmod ha hègn da ziskiñ d'o mamm war-lerc'h. Tamm-ha-tamm oaint aet kustum d'ober an dra-he ken ah ê mign-oc'h-mi a varmousesed d'ober 'velte, soueet ar siantifiked é wel an dra-he tigoueo. Etre 1952 ha 1958 oa disket ga toud ar marmousien yowank pessa mod gwelc'hiñ o fatates douss dram vé gwelloc'h da zibiñ propr ar mod-se. Ba tousk ar re vras oa kime ar re na disket 'veld ar re yowank hag a ree an dra vad-mañ. Ar re naint ket kredet d'ober oa chomet da zeb o fatates lous papred 'vel papred.\n'Benn an diskar-amzer, e 1958, oa kustum un nebeud marmousien deus Koshima da welc'hiñ o fatates douss – N'ouomp ket re ped oaint. Bon bremañ lakomp oa komañs un de mannaket, be oa naonteg marmous ha pe'r-ugent war an enesenn Koshima bet disket gwelc'hiñ o fatates gate, ha lakomp bremañ 'e teufe ur c'hantved da ziskiñ an dra-he. 'Benn neuhe an-heñi teu un dra soueüs da zigoueo !\n'Benn an nos oa deut toud ar marmousien kasimant da welc'hiñ o fatates douss raog deb anehe. Un tamm 'vel vije bet laket gouiegezh ar c'hantved marmous 'hond da sevel ur sort « ouiegezh 'vid toud ar marmousien » !\nMed ahe n'é ket toud : Remerket neus ar siantifiked lar é deut toud ar marmousien d'ober mehmod partoud, war an enesennou-all koulz 'vel ba'r vro, heb vije bet gouiet blam betra, ba Takasakiyama oaint krog da welc'hiñ o fatates douss mehmod 'veld ar re zo war an enesennou. Dram a-se 'benn ar fin é deut ar makak-mañ da ve hanvet « ar gwelc'her patates »\nDispar é an tamm istor-mañ kar gati vé disket dow dra a-boues benn da gompren mad pezh zigoueo demp ba'n amzer da zond mehmod.\nDa zigeñtañ toud, 'vid an traou da jeñch mod-se vo ranket kaoud mignoc'h 'vid un neubeud tud krog da vevañ 'n ur mod-all. Amañ 'hi-mañ n'o ket kistïon da gaoud un neubeud tud é poueo war 'r re-all ga gwalgassañ 'nehe papred 'vel papred, amañ vo un neubeud tud aet da dap ur goñsiañs uhelloc'h un tamm bihen. Amañ 'ma ar c'hompren kentañ.\nHa sed amañ an eil : An niver a dud hell cheñch, an dra-he « ar c'hantved marmous » sinifi lar pé teu un neubeud tud da dap ur goñsiañs uhelloc'h hell an dra-he 'n-im gaoud ba koñsiañs an dud toud partoud. Ya, 'benn ar fin, ma teu 'n ur moman un' mannaket azhpenn da dap ur goñsiañs uhelloc'h hell be tapet war-eñwn ga toud ar re-all. Ar c'hentañ hag an eil kompren teu d'en-im veskañ.\nAn amzer da zond\n'Vid lak ar bed da jeñch-penn teu ba hom joñj deuzhtu vije ranket lar nefe c'hoant an hanter deus an dud, d'an nebeutañ, d'ober pezh a faot. Mehmod 'vel un demokrassi a vefe. Med laket vé sklêr war-wel demp gad istor ar c'hantved marmous lar n'é ket gis-se 'n-heñi é toutafed. E gwirione, n'o ket ranket d'an hanter deus an dud be prest, pezh a gont é kaoud tud a-walc'h memestra 'hond da jeñch o meno. Bremañ 'h efomp ba'n a'el, 'vel vé laret.\nLod deusoudomp vefe gouest da lahañ o mamm diwar hano an otro-Doue, 'vid kaoud arc'hant, be mestr war 'n dud pe 'vid mired o mod da vevañ da jeñch, goude n'afe ket deus an natur en mod e-bed cherr lak ar bed-mañ d'hond da goll.\nHa be zo lod-all klask diluiañ an traou ar mod-all, tud blokus ha kapat é choñjal ba pesse mod 'vid mond mad deus an douar, deus an dud-toud ha 'vid ober gwelloc'h gad an arc'hant ha lak ar bolitikerien da ve mignoc'h antirin un tamm. Ar re-mañ all zo dehe ur goñsiañs uhelloc'h 'vid pezh é ar Vuhe. Goude teu mign-oc'h-mi a dud da vevañ ba'r goñsiañs-mañ tostefomp deus ar moman just, heñi ar cheñchamant. Set' neuhe gis-se an-heñi é, barreg an dud d'ober an dra-he bremañ. Daw 'n-im gaoud assames 'vid evoluañ ga koñsiañs, ga krouiñ assames, da beked ur bed neve. Pé vomp digoueet d'ar moman 'h ay an traou da jeñch greis-toud ha da vad, ha digoueet vo tou'n an dud war an Douar barzh ur mod neve da wel an traou.\nDibowe hanter-kant la omp gouest da zistrujañ toud an traou bew ha da bullufañ an douar. Ha pé vé lesket teknolojïou ar mod-se ga tud diveet un tamm teu an traou da ve deñjerus. Ma n'a ket an dud, dre vras, da dap ur goñsiañs uhelloc'h, wech bennako zigoueo un' droug, pe skañw e benn, 'vid pullufañ an traou-toud.\nAn amzer da zond zepand deusoudomp, ha mignoc'h 'vid pezh joñje demp. Sur a-walc'h, ga toud ar re bowr mod so, klaskerien-boued ha-toud hag ar re bowrig stag deus o c'hroc'hennig, impossubl vije bet demp lak toud an dud, an eil goude egile, da jeñch ba'r mare, med pé vé choñjet ba teorïenn ar c'hantved marmous, 'benn ar fin ya, gwir é zo voien d'ober.\n'Vid pezh é an dud o-hun, tap o c'hoñsiañs é ar c'hompren. 'Vid pezh é an dud-toud, an niver é pezh a gont. 'Tre an dow zo ur moman ha' lak an traou da jeñch. Forz pesse mod 'h ay an traou 'n ur mod naturel ha war-eñwn. Med meump ket amzer 'n'amp, mil boan neus an Douar ganemp, poan meum-ni ha serten re zo prest da c'hoa'i gad o machenou bras 'vid chom mestr 'taw war an dachenn.\nBet skrivet ga Gurvan Lozac'h d'an 09:41


Pajenn:Sales - Introduction d’ar Vuez devot.djvu/413 - Wikimammenn\nPajenn:Sales - Introduction d’ar Vuez devot.djvu/413\nhenvel, aviziou oc’h en em sevel dre an esperanç, aviziou o c’hiselaat dre an aon hac an doujanç, aviziou o plega a-zeou dre ar gonsolation, aviziou-all a-gleiz dre an affliction ; ha jamæs ne vez hènvel an eil devez ouz eguile, na memes an eil heur ouz e ben eus e vuez. Un avertissamant bras eo hemâ : ret e deomp lacat hor poan da gaout ur fermete continuel a galon etouez quenalies a accidantou hac a genchamãchou ; ha peguement bennâc ma ve tro-dizro ha cheing-digeinch an traou-all oll endro deomp, e rencomp chom bepret ferm hep flaich, da sellet, da visa ha da bretandi ato etrese hon Doue.\nDaoust pe seurt rout a guemero al Lestr, pe èn a yelo varzu cuz-heaul, pe èn a yelo varzu sao-heaul, jamæs cousgoude an nadoz-vor ne sello nemet varzu stereden an Nord. Pa ve troet quement so tout var oc’hement-all, ne lavaràn quet hepquen endro deomp, mæs ennomp memes ; da lavaret eo, pe e a vezo trist pe e a vezo joayus hon ene, pe hi a vezo e douçder, pe hi a vezo e c’huervder, e peoc’h pe e troublien, e sclerigen pe e têvaligen, e tentation pe e repos, e gout pe e degout, e sec’hor pe e teneridiguez, pe hi a vezo rostet gant an heaul, pe hi a vezo refresquet gant ar gliz ; ret e cousgoude derc’hel ato ar bec eus hor c’halon, eus hor speret hac eus hor volontez, pehini\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/413&oldid=118584 »\nKemmoù diwezhañ degaset d'ar bajenn-mañ d'an 7 Eos 2018, da 16:43.


Wikipedia:Kumuniezh/An davarn/sizhunvezh 27, bloaz 2010 - Wikipedia\nWikipedia:Kumuniezh/An davarn/sizhunvezh 27, bloaz 2010\n1 05/07/2010 — 11/07/2010\n1.1 Roll gounideien Tro Bro-C'hall\n1.4 an Tauber / an Dauber ?\n1.5 Kib vell-droad ar bed 2010\n1.6 Anv direizh\n1.7 Klask àr-lerc'h ar stumm reizh\n1.8 Ur patrom talvoudus\n1.9 Daveennoù ha kartenn\n05/07/2010 — 11/07/2010\nSkrivañ un dra bennak er seizhvet sizhun warn-ugent eus 2010 | An davarn | sizhun a-raok — sizhun war-lerc'h\nRoll gounideien Tro Bro-C'hall[kemmañ ar vammenn]\nN'on ket ur mailh war an taolennoù. 10 tro zo bet gounezet gant Bretoned. Penaos lakaat se en daolenn? Bianchi-Bihan 5 Gou 2010 da 16:04 (UTC)\nE-barzh an daolenn "Troioù gounezet hervez ar broioù"?--Gwendal 5 Gou 2010 da 17:25 (UTC)\nDres. Bianchi-Bihan 5 Gou 2010 da 17:26 (UTC)\nHa gwelloc'h eo bremañ?--Gwendal 5 Gou 2010 da 17:41 (UTC)\nEus ar c'hentañ. Trugarekaat. Bianchi-Bihan 5 Gou 2010 da 17:45 (UTC)\nArz[kemmañ ar vammenn]\n"Arz modern", "Arz arnevez" pe "Arz nevez"?--Gwendal 5 Gou 2010 da 17:23 (UTC)\n"Arz modern", "Arz arnevez", gant adkasoù hervezon. Bianchi-Bihan 5 Gou 2010 da 17:27 (UTC)\nWikipedia[kemmañ ar vammenn]\nEn alamaneg hag er yezhoù latin eo gwregel. Kinnig a ran ober kemend-all, ha merkañ sklaer er pennad wikipedia. Votiñ ma'z eus ezhomm. Bianchi-Bihan 6 Gou 2010 da 10:25 (UTC)\nMar komprenan mat eo bet lakaet gwregel er yezhoù-se abalamour d'an dibenn -ia. E brezhoneg n'eus ket kalz a c'herioù a echu evel-se. Kavet e vez media a zo gourel (gwelet geriadur an Here), paranoia ha mania (ha moarvat 'z eus reoù all), hag an daou c'her-se 'zo bet lakaet de vezañ gourel ivez (gw. Geriadur ar bredelfennerezh) gant an aozer.--Trec'hlid mitonet 6 Gou 2010 da 11:50 (UTC)\nDibenn -ia ar ger media zo ul liester a orin, liester ar gerioù latin nepreizh en -um (nepreizh ha n'eo ket gourel). Paranoia zo gregach, ha gwregel er yezhoù latin. N'eo ket ret heuliañ skouerioù al latin marteze, met n'eo ket ret lakaat gerioù ral er yezh, evel paranoia, goude ma vent e geriadurioù brezhonek zo, da skouerioù : gerioù anavezetoc'h zo, Maria, Keltia, Germania, a zo gwregel e brezhoneg. Ouzhpenn-se ez eus er yezh gerioù a zo gourel ha gwregel, evel a garer: barzhoneg, priz, ment, garreli ... wikipedia n'emañ ket e geriadur ebet, a zo ur ger perc'hennet gant ar re a ra gantañ, gallout a reomp votiñ, evel er wikioù all. Bianchi-Bihan 6 Gou 2010 da 12:12 (UTC)\nLakaet eo bet gwregel er Wikeriadur dija : Wikipedia. --92.158.241.160 6 Gou 2010 da 13:53 (UTC)\nSed a zo ur "brouenn vac'h" p'eo ar memes den, ar memes deiz d'ar memes eur a zo bet o skrivañ kement-mañ war Wikieradur  ha kement-mañ war Wikipedia .--Trec'hlid mitonet 6 Gou 2010 da 15:37 (UTC)\nAn dibaboù-yezh a vez graet gant UN den atav da gentañ (ha ma re-me n'int ket dizanv), ha kement-se zo gwir evit gerontofiliezh evel evit miliadoù all. Ma ne blij ket dibaboù un den e c'haller kaozeal anezhe: pep tra a c'hall bezañ kemmet e wikipedia, gant arguzennoù, setu reolenn-diazez ar mont en-dro abaoe pell zo, ha kement-se a gavan yac'h. Betek-hen ne oa ket merket splann, diouzh a ouzon,\npe reizh a oa d'ar ger wikipedia,\nna gant piv e vije bet graet un dibab all.\nBianchi-Bihan 6 Gou 2010 da 17:14 (UTC)\nGellet hon defe komz da gentañ ha klokaat an traoù goude, ha n'eo ket silañ ur mennozh da gentañ. Kendalc'homp gant an eskemm hag e vo reizhet ma vez ezhomm. --Y-M D (kaozeal) 6 Gou 2010 da 20:28 (UTC)\nKemm pe krouiñ ur pennad n'eo ket "silañ ur mennozh". Mat e vije ober gant ar gerioù a glot ouzh ar wirionez.\nKomz a-raok sevel ur pennad? A-raok pep pennad kement hag ober. N'eo ket evel-se e vo ket graet kalz a grampouezh 'm eus aon. Ma! Un ali personel eo, ha mat eo da gaout. Kinnig a ran ober ar memes evezhiadenn da grouer ar pennadoù Teleiofiliezh hag ar re all.\nBianchi-Bihan 6 Gou 2010 da 21:55 (UTC)\nMe gav e klot ar ger silañ dre ma oa splann ne oa ket sklaer pep tra diwar-benn ar ger Wikipedia, hag e peus krouet ar pennad hep gortoz e vefe echu gant an eskemm zoken, e lec'h gortoz un nebeut devezhioù ha gwelet ma 'oa un diviz bennak a oa kemeret, hag en ober d'ar mare-se hepken.\nGoude ma grogez da hollekaat forzh penaos ar pezh am boa lavaret ha ma 'ra vad dit, 'peus nemet en ober. Met o komz eus ur skouer resis e oan ha splann e oa, ha ne oa ket kaoz eus sevel pennadoù met ur pennad resis en un aer-gelc'h resis ha goude un darvoud resis. Ha war a seblant e plij dit pa "glot ouzh ar wirionez", neuze ne vefe ket fall e lakaat e pleustr ivez. Gellout a rafemp marteze ober ar memes evezhiadenn da grouer ar pennadoù kinniget ganit, ma fell dit en ober... --Y-M D (kaozeal) 6 Gou 2010 da 22:07 (UTC)\nMont a ran skuizh gant pismigadennoù difrouezh ha tamalloù dichek hag otus. En deiz all e oa ur c'henlabourer nevez o klask pe gourel pe gwregel e oa wikipedia. Ne'm boa ket gwelet kalz tud o tont da sikour sklaeraat. Goude klask em boa kavet mat a) respont dezhañ, b) resisaat er pennadoù. Ma ne blij ket dit, gra gwelloc'h e-lec'h tamall ha "silañ" flemmadennoù aezet, evel an hini resis ha splann a welan uheloc'h. Bianchi-Bihan 6 Gou 2010 da 22:17 (UTC)\nGwelet a ran eo gourel ar ger Wicipedia e kembraeg .--Trec'hlid mitonet 7 Gou 2010 da 07:59 (UTC)\nMarteze eo poent ober roll ar goulennoù :\nDaoust hag-eñ ez eus bet divizet d'ur mare bennak pe seurt reizh, pe jener, e oa wikipedia da vezañ e brezhoneg?\nMar deo bet divizet, pegoulz, pelec'h, gant piv?\nMar n'eo ket bet, e c'hall pep hini ober pezh a gar. Marteze eo mat lezel an traoù evel-se ha lezel pep hini d'ober pezh a gar?\nAr re a gav n'eo ket mat a c'hallo kinnig votiñ. A-du e vin ganto. Bianchi-Bihan 7 Gou 2010 da 08:17 (UTC)\nUn doare all a c'hallfe bezañ, an hini pleustrek. Petra eo an implij gant ar wikipedourien hag ar re all? Googleataomp evit gwelet ha gourel eo en implij ("wikipedia brezhonek")  pe gwregel ("wikipedia vrezhonek") . Sklaer eo an disoc'h. Daoust ha talvezout a rafe ar boan mont da eilpennañ pep tra war zigarez eo gwregel en alamaneg hag e yezhoù romanek 'zo?--Trec'hlid mitonet 7 Gou 2010 da 11:54 (UTC)\nEn un doare pleustrek setu un ali a-du gant chom hep divizout. Mat din: pep hini a ra pezh a gar. Pa vo goulennet gant unan bennak e vo ret respont eo mat an daou, netra ken. Bianchi-Bihan 7 Gou 2010 da 15:46 (UTC)\nSevel a ran a-du ivez gant an doare-se d'ober. Eeunaat a ra an traoù, hag ez personel e kavan diaes divizout eus reizh ur ger nevez savet ha diwar meur a dra disheñvel. Mat eo mod-se. --Y-M D (kaozeal) 7 Gou 2010 da 19:48 (UTC)\nPa vez un diviz ne vez ket ret d'an dud n'o devez ali ebet kemer perzh ennañ. A-hend-all, peogwir eo mat an daou, ez eus un efed : bez e c'hall neb a gar kemm pezh a gar evel ma kar. Bianchi-Bihan 8 Gou 2010 da 01:18 (UTC)\nA-benn klozañ gant hon eskemm : ar pezh am boa c'hoant diskouez a oa eo gwelloc'h gortoz e vefe bet kemeret un diviz gant ar gumuniezh a-raok ober kemmoù a denn d'ar sujed-se. Bremañ e c'hell neb hini skrivañ traoù liammet gant reizh ar ger Wikipedia. --Y-M D (kaozeal) 8 Gou 2010 da 09:09 (UTC)\nTrawalc'h e oa gortoz 3 devezh evit sevel ar pennad ha klokaat re all, ha ne vefe bet kudenn ebet. --Y-M D (kaozeal) 8 Gou 2010 da 09:11 (UTC)\nMa vije gortozet 3 devezh gant pep den pa deu c'hoant da sevel ur pennad eo 8000 pennad nebeutoc'h a vije bet savet ganin. Gant ar re all, n'ouzon ket. Evit an eskemmoù n'ouzon ket petra int hag ingal din e vijent kloz pe digloz, met evit kaozeal ne vez ket echu gwech ebet, er wikipedia-mañ evel er re all. Bianchi-Bihan 10 Gou 2010 da 08:16 (UTC)\nan Tauber / an Dauber ?[kemmañ ar vammenn]\nKrouet em-beus ur pennad diwar-benn Rothenburg ob der Tauber. Ne c'houzon ket hag-eñ ez eo "an Tauber" un droidigezh reizh evit "die Tauber". Hag-eñ ez eo gourel holl anvioù-stêrioù e brezhoneg ? An Tauber pe an Dauber ? Moarvat eo "an Tauber" ar stumm reizh, met me a fell din bout sur. Katolik Breizh 7 Gou 2010 da 00:56 (UTC)\nLak an Tauber, ha ne vo kudenn ebet. Bianchi-Bihan 8 Gou 2010 da 08:32 (UTC)\nTrugarez, met ne respontez ket d'ar goulenn. Gourel pe venel ha perak ? --Katolik Breizh 8 Gou 2010 da 10:20 (UTC)\nPeogwir e c'hallfe ma respont bezañ tamallet din , goulenn digant ur merour. Bianchi-Bihan 8 Gou 2010 da 11:34 (UTC)\nPeogwir ec'h eus skrivet "din" emañ ar wirionez ganit, va mignon Bianchi : da respont a c'hallfe bezañ tamallet dit, met gallout a rafes lavarout "n'ouzon ket" ivez. Daoust pelec'h emañ ar verourion ? --Katolik Breizh 8 Gou 2010 da 20:06 (UTC)\nSkriv dezho war o fajennoù, lakaomp Implijer:Y-M D pe Implijer:Benoni ha me oar. Bianchi-Bihan 8 Gou 2010 da 21:12 (UTC)\nEr bajenn Wikipedia:Roll ar verourien e kaver ur roll eus ar verourien. War ar bajenn Wikipedia:Goulenn ouzh ar verourien e c'haller skrivañ dezho ivez. Met n'eo ket ganto e vo graet un dibab war ur poent yezh evel-se. Pe e kaver ur respont er yezhadurioù, er geriadurioù pe e studiadennoù war ar brezhoneg, pe e vo ret kemer, a-stroll, un diviz war ar poent-se evit raktres Wikipedia. A galon, --Llydawr 9 Gou 2010 da 06:53 (UTC)\nDedennus an afer a "zibab a-stroll" evit ar yezhadur: pa weler roud eus "dibab a-stroll" evit gouzout pe war-lerc'h ur virgulenn pe etre krommelloù e vo lakaet duged Normandi n'eus roud ebet eus dibab a-stroll jener wikipedia.\nNeuze e kinnigan ofisielaat an dibab. Bianchi-Bihan 9 Gou 2010 da 07:33 (UTC)\nRespontet mat-kenañ en-deus Fulup. Bremañ eo sklaer ez eo gourel an holl anvioù-stêrioù e brezhoneg. --Katolik Breizh 10 Gou 2010 da 00:14 (UTC)\nKib vell-droad ar bed 2010[kemmañ ar vammenn]\nGwir eo e vez lavaret "plantañ palioù" eus "marquer un but"? Bianchi-Bihan 7 Gou 2010 da 08:42 (UTC)\nAnv direizh[kemmañ ar vammenn]\nAerporzhioù Đồng Hới a zo direizh, met ne welan ket pegiz kemm an anv...evit lakaat Aerborzh Đồng Hới... Trugarez en a-raok. A galon. Kadbzh 7 Gou 2010 da 10:14 (UTC)\nMe a blij din ar ger "nijva". --Katolik Breizh 7 Gou 2010 da 20:22 (UTC)\nKlask àr-lerc'h ar stumm reizh[kemmañ ar vammenn]\n... evit ul lec'h e Lannejenn:Saint-Quijeau (1426) : Vient de Saint-Citiaw. Avec Saint Yvinet, c’est un des deux manoirs entre Ellé et Isole portant un nom de saint. Trugarez en a-raok. A galon. Kadbzh 7 Gou 2010 da 10:59 (UTC) Kadbzh 7 Gou 2010 da 15:46 (UTC)\nN'eo ket un dra evel "Zan Kijaou" a vez lavaret gant tud ar vro ? --Llydawr 8 Gou 2010 da 11:24 (UTC)\nGeo. Kadbzh 8 Gou 2010 da 11:26 (UTC)\nA seblant din tost da sant ijo, a anavan a gostez Gwengamp. Bianchi-Bihan 8 Gou 2010 da 11:30 (UTC)\nUr patrom talvoudus[kemmañ ar vammenn]\nN'ouzon ket ma 'oa anavezet gant lod ar patrom-mañ : Patrom:Implijout patromoù, emaon me o paouez dizoloiñ anezhañ. Setu neuze ur patrom dedennus evit ar re hag a sav patromoù nevez pe hag a gempenn patromoù a zo outo dija. D'am soñj e tegas lennusted d'an doare implijout hag urzhiañ a ra framm ar patrom. Gant ma 'vo talvoudus evit lod. A galon --Y-M D (kaozeal) 7 Gou 2010 da 22:05 (UTC)\nDaveennoù ha kartenn[kemmañ ar vammenn]\nMarteze eoar unan bennak lakaat daveennoù ur gêr da vezañ liammet gant ur gartenn, ne zeuan ket a-benn. Gwelout : Philippsburg 49° 14' 0 N 8° 27' 0 E. Kartenn : Germany location map.svg. --Ex-Smith 8 Gou 2010 da 08:44 (UTC)\nNe c'helli ket en ober, nemet ma savfe unan bennak ar patrom a zere. Kroget 'm boa d'ober war-dro un tamm, met diaes ha luziet eo. Setu e oa Yun o vont d'ober war-dro, hag en doa kroget, met aet eo kuit neuze n'eo ket bet echuet al labour. Klask a rin teurel ur sell memestra, digarez. --Y-M D (kaozeal) 8 Gou 2010 da 09:05 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_27,_bloaz_2010&oldid=766914 »\nKemmoù diwezhañ degaset d'ar bajenn-mañ d'an 10 Gou 2010, da 08:16.


Skol Diwan An Alre : lakaat ar c’hrouadur da vout divyezhek\nAdal ar skol-vamm, klas ar re vihan, betek dibenn ar c’hentañ derez, klas 5, e vez degemeret ho krouadur e skol Diwan An Alre. Get servijoù Ti-Kêr An Alre e vez meret an diwallerezh hag ar gantinenn, lec’hiet o daou just e-tal ar skol. Ur skol gevredigezhel, lik, digoust ha digor d’an holl eo ar skol. Kevrataet get an Deskadureh-Stad eo ivez.\n74 krouadur a Bro An Alre a vez degemeret er skol ar blez-mañ. En pevar c’hlas lieslive eo skoliataet ar vugale. Adal 2 vlez e vezont degemeret, brezhonegerion pe pas. A-drugarez d’ar soubidigezh e ya ar vugale àr-raok tamm-ha-tamm get hent an divyezhegezh gwirion. En div yezh, brezhoneg ha galleg, e vestronia bugale ar c’hlas 5 razh ar barregezhioù o deus da dapet e dibenn ar c’helc’hiad 3. Kement-se a vez diskouezet splann get disoc’hoù testoù an Deskadurezh-Stad bep blez.\nGet an Deskadurezh-Stad e vez ensellet kelenerion ar skol, él razh kelenerion ar skolioù publik ha prevez. Programoù Ministrerezh an Deskadurezh-Stad a vez lakaet e pleustr er skol.\nGet 40 vlezad skiant-prenet àr ar soubidigezh o deus ar skolioù Diwan, skoliataet gete muioc’h evit 4 200 krouadur adal ar skol-vamm betek ar vachelouriezh, kadarnaet efedusted o hentenn hiriv an deiz. Oc’hpenn kement-se eo daet àr-wel penaos eo dre soubidigezh e ta ar vugale da vestroniiñ gwelloc’h ar Brezhoneg ha yezhoù arall. Ne vez ket mui treuzkaset ar Brezhoneg dre ar familh kement-se bremañ. Ar skol an hini eo he deus kemeret he flas hag eo daet da vout ar lec’h pouezusañ da lakaat ar Brezhoneg da chom yezh an daremprediñ, ar vuhez hag an deskiñ.\nDoc’h ho kortoz emañ ar skipailh skolaerion.\nDait e darempred genomp : 02 97 24 23 53 – skolanalre(at)gmail.com


"Sadko", Ilya Repin, 1876.\n"Sadko" a zo un daolen gant al livour rus Ilya Repin, savet e 1876 e Pariz, urzhiet gant an dug meur Aleksandr Aleksandrovitch.\nE 1873 e oa aet Ilya Repin da veajiñ en Europa. Tu a oa dezhañ da welout diskouezadeg an impresionourien e Pariz e 1874. N'en doe ket komprenet hentenn nevez al livouriezh hag e lavare e oa dedennus an tektik met goullo ar ster. "Sadko" a oa e respont d'al livourien c'hall.\nDont a ra titl an oberenn eus ur vojenn rus, "bylina" e rusianeg, anvet "Sadko". Ur beajour-kenwerzh eus Novgorod, Sadko, a oa kouezhet er mor ha degemeret mat gant tsar ar mor. A-benn un nebeud amzer en doa kinniget da Sadko dibab ur plac'h koant ha dimeziñ ganti. Hag an darvoud-mañ a oa dibabet gant al livour. Hervez Ilya Repin e oa pep koantenn ur plac'h eus ur vro estren, ha pep hini anezho a dalveze ur vro pe ur bobl - Bro-Indez, broioù all Europa hag all. Pep hini anezho a zo gwisket brav, met ur plac'h rus dereat a chom pell diouzh an holl a vo dibabet gant Sadko.\nA-raok tresañ goueled ar mor en doa kavet atlasoù ar mor ha treset kalz loened ha struzh mor e Normandi.\nViktor Vasnetsov eo Sadko en daolenn.\nAdtapet diwar « https://br.wikipedia.org/w/index.php?title=Sadko&oldid=1855632 »\nLivadurioù Ilya Repin


Panjab - Wikipedia\nPanjab ha harzoù ar stadoù bremañ\nPanjab e 1903\nPanjab (ar stummoù Punjab ha Penjab a gaver ivez) zo ur vro istorel eus kreiz Azia, rannet bremañ etre meur a stad : stadoù Panjab ha Haryana en India ha proviñs Panjab e Pakistan. Panjabi eo ar yezh a gomzer enni.\nDont a ra an anv "Panjab" eus ar gerioù iranek پنج (panj: "pemp") hag اب (āb: "dour"), ha talvezout a ra "bro ar pemp stêr". Mont a ra ar pemp stêr-se d’ober ar stêr Panjnad, zo un adstêr d’an Indus, ha redek a reont e Pakistan hag en India.\nPanjab eo kreñvlec’h ar Siked : en Panjab India emañ Amritsar, o c’hêr sakr. Muzulmiz hag Hindoued zo ivez o vevañ e Panjab.\nPanjab, proviñs eus Pakistan\nPanjab, stad eus India\nAdtapet diwar « https://br.wikipedia.org/w/index.php?title=Panjab&oldid=1896438 »\nKemmoù diwezhañ degaset d'ar bajenn-mañ d'an 28 C'hwe 2021, da 10:31.


Ivan Vazov (bulgareg: Иван Вазов) a oa ur skrivagner bulgar, bet ganet d'ar 27 a viz Mezheven 1850 e Sopot, e-kichen Karlovo, ha marvet d'an 22 a viz Gwengolo 1921 e Sofia. Tad al Lizhiri bulgarek a vez graet anezhañ.\nE 1870 e rankas kuitaat Sopot evit mont war studioù kenwerzh e Romania, daoust dezhañ bezañ troet war-du ar varzhoniezh. Eno e paouezas gant e studioù goude bezañ graet anaoudegezh gant an harluidi o stourm evit dieubiñ Bulgaria diouzh beli an Otomaned, Hristo Botev en o zouez. Pa c'hoarvezas dispac'h miz Ebrel 1876 e oa e Sopot e-lec'h ma oa ezel eus ar Poellgor Dispac'h lec'hel. Dre ma voe mouget an emsavadeg e rankas mont d'an harlu e Romania. Ur wezh ma voe dieubet Bulgaria gant an arme rusian, e 1879, e c'hallas annezañ e Bulgaria adarre. Meur a garg a voe fiziet ennañ gant ar velestradurezh nevez, darn anezho e Plovdiv, kêr-benn Roumelia ar Reter.\nIngal e kemeras perzh e politikerezh e vro, gant mennozhioù stag ouzh Rusia, pezh a redias anezhañ da vont d'an harlu tri bloavezh (1886-1889). Meur a wezh e voe dilennet kannad (1880-1886; 1894-1899). Dindan gouarnamant Konstantin Stoilov (1897-1899) e voe anvet da vinistr an Deskadurezh.\nIvan Vazov a voe awenet meur a rummad skrivagnerien gantañ ha gant an oberennoù a bep seurt savet gantañ (barzhonegoù, romantoù, pezhioù-c'hoari...). Enno e vez meulet kened Bulgaria koulz hag aberzh ar re o stourm evit he frankiz.\nПод игото, 1890.\nНова земя, 1896.\nСветослав Тертер, 1907.\nAdtapet diwar « https://br.wikipedia.org/w/index.php?title=Ivan_Vazov&oldid=1771309 »\nKemmoù diwezhañ degaset d'ar bajenn-mañ d'an 28 Gwe 2017, da 12:08.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Willie Penrose) (KildareStreet.com)\nResults 1-20 of 833,654 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Willie Penrose)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Willie Penrose)


(Adkaset eus Ramón Mercader)\nUn den hegarat e oa Pau Mercader, broadelour ha mirour katalan — hervez e vab Luis e voe ezel eus Estat Catalá — ha bet e oa ezel eus ar somatén  Caridad del Río avat n'ouzer ket pe vennozhioù he devoa pa zimezas.\nD'an 19 a viz Gouhere 1936 p'en em savas gwarnizon Barcelona e kemeras Ramon perzh bras en emgannoù Brezel Spagn enep ar bagadoù soudarded. Goude ma voent faezhet ez eas d'an talbenn a oa en Aragón, er golonenn Trueba-Del Barrio (Columna "Carlos Marx") savet ar braz anezhi diwar emsaverion eus ar PSUC hag an UGT . Hervez al livour katalan Josep Bartolí (1910-1995]), a stourmas skoaz-ouzh-skoaz gant Ramon, e oa ouzhpenn ur Mercader er golonenn, rak e vamm hag he breur Jorge a oa ivez. Gloazet e voe Ramon e Tardienta, meur a sizhun goude gloazet e vamm. O-daou en em gavjont en un ospital e Lérida, hag eno, pan eas da weladenniñ e vamm, e reas anaoudegezh gant Teresa Pàmies, un emsaverez eus ar JSUC e Lérida, hag a zeuas da vout renerez ar PSUC.\nAdtapet diwar « https://br.wikipedia.org/w/index.php?title=Ramon_Mercader&oldid=1864794 »\nDernière modification le 3 C'hwe 2020, à 09:24\nKemmoù diwezhañ degaset d'ar bajenn-mañ d'an 3 C'hwe 2020, da 09:24.


Llanhuadain - Wikipedia\nLlanhuadain : an iliz hag ar c'hastell.\nLlanhuadain (Llawhaden e saozneg) zo ur gêriadenn vihan eus Kembre, e gevred Sir Benfro. Emañ hanter-hent etre Hwlffordd, er c'hornôg, ha Hendy-gwyn, er reter.\nAspadennoù eus ur c'hastell norman a weler eno, Kastell Llanhuadain, war an uhel. Pennlec'h ur c'hombod e oa Llanhuadain er Grennamzer, kombod Llanhuadain, unan eus an daou gombod hag a oa e kantrev Daugleddau.\nKemeret e voe ar c'hastell norman gant Rhys ap Gruffudd, ar priñs eus Deheubarth, e deroù ar bloavezhioù 1190.\nE 2011 e oa 688 a dud o chom e Llanhuadain ha 150 anezho a oa kembraegerien (22,4%).\nAdtapet diwar « https://br.wikipedia.org/w/index.php?title=Llanhuadain&oldid=1978073 »


Pajenn:Le Clerc - Ma beaj Londrez, 1910.djvu/127 - Wikimammenn\nPajenn:Le Clerc - Ma beaj Londrez, 1910.djvu/127\nGwir eo n’hell ket an oll veleien bean kanerien eus ar c’hentan ha diski ar c’han d’o farousianiz : mes bepred eo e tleont pleal gant se ha klask sikour ma n’int ket int o-unan evit en em dibab. Gant eun tamm bolante ’vat, dreist-oll ’n eur stuman mouezio gwak ar vugale hag an dud yaouank, e teuer a benn da gaout kanerien ha kanerezed evit an ofiso, ha setu gwelloc’h enoret Doue ar Zakramant, setu roet evel eskili d’an ineo evit sevel trezek ar baradoz.\n’N eur laret kement se ne lare an Tad Gatard, red ê d’imp hen anzav, nemet ar wirione.\nAr wirione a oa ive gant an Tad Gougaud, eus ar memes urz, pa zisplegas d’imp an doare ma vije oferniet en Iliz goz keltiek. Setu aman steuen e ziviz.\nA-wejo, emean, e klever ar brotestanted o laret e rene ar gwir relijion gatolik en Breiz-Veur en amzer ar Gelted, mes e tigoueas d’ei bean disliwet gant ar manac’h Ogustin hag ar visionerien all deut eus a Rom : gwej-all dreist-oll, eminti, ne greded ket diwarbenn Sakramant an Oter ar pez a roer da gridi d’ar gatoliked a hirie.\nGaou a leront evel m’hen diskoe d’imp ar papero koz eman warne istor an amzerio keltiek.\nKreden an amzerio-ze a oa hanval ouz hon hini diwarbenn beans (présence) an Otro Doue er Zakramant adorabl. Arabad laret memes tra ne oa kemm ebet etre lido an Iliz kelt ha re an Iliz Roman. Ha gant-se, peder gwej e weler en bue sant Koulm daou oferenner war eun dro ouz ar\nmemes oter. Pa deue eun eskob da vanati bras\n↑ Pajen 30.\n↑ Pajen 28.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/127&oldid=150120 »\nKemmoù diwezhañ degaset d'ar bajenn-mañ d'an 6 Meu 2019, da 12:05.